hotchpotch/miracl-hf-unified huggingface dataset:
পুরুষকামী, নারীকামী ও উভকামী ব্যক্তিদের তালিকা
পৃথিবীজুড়ে বিখ্যাত ব্যক্তি যারা গে, লেসবিয়ান অথবা উভকামী; তাদের নিয়ে এটি একটি আংশিক তালিকা। যেসব বিখ্যাত ব্যক্তিকে নিয়ে গুজব ছড়ানো হয়েছে, তারা সমকামী অথবা উভকামী হতে পারেন; তাদেরকে এখানে অন্তর্ভুক্ত করা হয় নি। 
যৌন অভিমুখিতার ঐতিহাসিক পাঠ এবং সংজ্ঞা সময়ে সময়ে পরিবর্তিত হয়েছে। উদাহরণস্বরুপ; ২০ শতকের মধ্যভাগের পুর্ব পর্যন্ত "গে" শব্দটি যৌন অভিমুখিতাকে ব্যাখ্যা করতে ব্যবহৃত হয় নি। ১৯ শতকের মধ্যভাগে বিভিন্ন ধরনের শ্রেণিবিন্যাস করে যৌন অভিমুখিতাকে বর্ণনা করা হত এবং গবেষকরা কখনো কখনো একে নেতিবাচক বা বিচ্যুত (divergent) করে দেওয়া অর্থেই ব্যবহার করতেন। বেশকিছু গবেষণা থেকে দেখানো হয়েছে, যৌন অভিমুখিতা নিয়ে যতগুলো গবেষণা হয়েছে, তার বেশিরভাগই যৌন অভিমুখিতাকে সংজ্ঞায়িত করতে ব্যর্থ হয়েছে; ফলে বিভিন্ন ধরনের ভিন্ন ভিন্ন গবেষণালব্ধ ফলাফলের মধ্যে সামঞ্জস্য তৈরীতে তা ব্যর্থ হয়েছে।
পাশ্চাত্যের মানুষদের যাদের এ তালিকায় অন্তর্ভুক্ত করা হয়েছে; তাদের সমকামিতার প্রতি সামাজিক দৃষ্টিভঙ্গী প্রতিভাত হয়েছে। পিউ রিসার্চ সেন্টারের' ২০০৩ সালের গ্লোবাল এটিটিউড পরিসংখ্যান থেকে দেখা গিয়েছে; "আফ্রিকা এবং মধ্যপ্রাচ্যের মানুষরা কঠোরভাবে সমকামী বিরুদ্ধ। কিন্তু ল্যাটিন আমেরিকার বেশিরভাগ অংশ, যেমনঃ মেক্সিকো, আর্জেন্টিনা, বলিভিয়া এবং ব্রাজিলের মত দেশগুলোতে সমকামিতার প্রতি উচ্চহারে সহানুভুতিশীল অবস্থা দেখা যায়। ইউরোপের পশ্চিম এবং পুর্বে এই ইস্যুতে বিভক্ত। প্রত্যেক পশ্চিমা ইউরোপের বেশিরভাগই জরিপে মত দিয়েছে, সমকামিতামে সামাজিকভাবে স্বীকার করে নিতে হবে। যখন বেশিরভাগ রাশিয়ান, পোল এবং ইউক্রেনীয়রা এর বিরুদ্ধে মত দিয়েছে। মার্কিনীরাও বিভক্ত- অল্প একটু বেশি মার্কিনী (৫১ শতাংশ) বিশ্বাস করে সমকামিতা স্বীকার করে নেওয়া উচিত এবং ৪২ শতাংশ মনে করে এর বিরোধিতা করা উচিত।"
ইংরেজিতে শেষ নাম A হিসেবে এই তালিকা করা হয়েছে, বাংলাতে এইক্ষেত্রে আপাতত শুধু তালিকা করা হয়েছে। ক্রমানুযায়ী পরবর্তীতে সাজানো হবে।
সুপার মিছুয়া
সুপার মিছুয়া অশোক পতি পরিচালিত ওড়িয়া ভাষার চলচ্চিত্র। ছবিটি ২০১৫ সালে মুক্তি পায়। এতে অভিনয় করেছেন ওলিউডের জনপ্রিয় নায়ক বাবুশান মহান্তি এবং ঝিলিক ভট্টাচার্য্য। ছবিটি প্রযোজনা করেছে স্বার্থক ফিল্মস।"সুপার মিছুয়া" ছায়াছবির গানসমূহ:
১. সুপার মিছুয়া
২. কেমিতি কহিবি তোতে
৩. তু মোর মন্দির তু মোর পূজা
৪. কুট কুট ধান লো
৫. শূন্যতাকু আজি পচারে মুঁ যেবে
খাদ্যবাহিত রোগ
খাদ্যবাহিত রোগ হচ্ছে দূষিত খাদ্যগ্রহণের ফলে সৃষ্ট রোগ যা বিভিন্ন রোগ উৎপাদক জীবাণু, সাধারণত ব্যাকটেরিয়া ও অন্যান্য অণুজীব এবং সেগুলি থেকে নিঃসৃত বিষদ্রব্য দ্বারা সৃষ্টি হয়। উন্নয়নশীল দেশসমূহে জনস্বাস্থ্য ও স্বাস্থ্যরক্ষা ব্যবস্থার অপ্রতুলতার কারণে এসব রোগের প্রাদুর্ভাব একটি সাধারণ ঘটনা।
ব্যাকটেরিয়াই সম্ভবত অণুজীবদের মধ্যে খাদ্যবাহিত রোগের প্রধান কারণ। খাদ্যবাহিত রোগের অন্য সংঘটকদের মধ্যে আছে বিভিন্ন পরজীবী কৃমি, প্রাণী দেহনিঃসৃত বিষ, রাসায়নিক বর্জ্য, পরিবেশদূষক, পরিষ্কারক দ্রব্যাদি, জীবাণুনাশক ইত্যাদি। পরিবেশ আক্রান্ত হয় এরকম বিষ বা বিষাক্ত পদার্থ দ্বারা খাদ্যবাহিত রোগ ছড়াতে পারে।
বেশির ভাগ জীবাণুঘটিত রোগের প্রাথমিক উৎস প্রাণিজ খাদ্যগুলিই। হাঁস-মুরগির ডিম পাড়ার সময় ডিম স্যালমোনেলা ব্যাকটেরিয়া দ্বারা সংক্রমিত হতে পারে। গোবর বা দুগ্ধশালার পরিবেশ ও যন্ত্রপাতি থেকে সংগৃহীত গরুর দুধে দূষণ ঘটতে পারে। দেশি মদের দূষণ প্রায়শই ঘটে এবং দূষিত দেশি মদ খেয়ে লোক মারাও যায়। মাছ, চিংড়ি ও কাঁকড়া উৎসস্থলে বা পরবর্তী প্রক্রিয়াজাতকরণের সময় দূষণ ঘটতে পারে। রান্নার তাপে অনেক জীবাণু ধ্বংস হলেও রান্নার পরে দূষণ ও দুর্ঘটনা ঘটতে পারে। কোনো কোনো জীবাণুর স্পোর বা দানা অত্যধিক তাপসহিষ্ণু হয়। ব্যাকটেরিয়া থেকে নিঃসৃত বিষাক্ত পদার্থে তাপ সহিষ্ণুতায় তারতম্য থাকে। ক্লোসট্রিডিয়াম বোটুলিনিয়াম থেকে নির্গত বিষাক্ত পদার্থগুলি তাপসহিষ্ণু নয় এবং ফুটানো পানিতে বিনষ্ট হয়। কিন্তু স্টেফাইলোকক্কাস অরিয়াস এবং ব্যাসিলাস সেরিয়াস থেকে উৎপন্ন আন্ত্রিক বিষগুলি অত্যন্ত তাপসহিষ্ণু। রান্না খাবার স্পর্শ বা নাড়াচাড়ার প্রক্রিয়ায় বহু রকমের অণুজীব দ্বারা সংক্রমণ ঘটতে পারে। খাদ্য পরিবেশকও খাদ্যে জীবাণুর স্থানান্তর ঘটাতে পারে। হাত দিয়ে খাবার নাড়াচাড়ার সময় নাকের বা ত্বকের জীবাণুগুলি খাদ্যে স্থানান্তরিত হওয়া খুবই সহজ। উদর বা আন্ত্রিক রোগী খাদ্য নাড়াচাড়া করলে খাদ্যে মলদূষণের ঝুঁকি থাকে। বাংলাদেশে যেসব রাসায়নিক পদার্থ বা পরিবেশদূষক খাদ্যে বিষক্রিয়া ঘটায় সেগুলির মধ্যে আছে ছত্রাকনাশক, আগাছানাশক, কীটনাশক ও অন্যান্য কৃষি রাসায়নিক সামগ্রী ইত্যাদি।
রাসায়নিক দূষণের প্রধান রোগলক্ষণ হচ্ছে দূষিত খাদ্য গ্রহণের কয়েক মিনিট থেকে আধঘণ্টার মধ্যে বমি শুরু। পরিবেশদূষক যেমন সীসা বা ভারি ধাতুগুলি খাদ্যের সঙ্গে দেহে প্রবেশের পর দীর্ঘমেয়াদী বিরূপ প্রতিক্রিয়া ফেলে।
নীল পূজা
নীলপূজা বা নীলষষ্ঠী হল বাংলার হিন্দুসমাজের এক লৌকিক উৎসব, যা মূলত শিব-দুর্গার বিবাহ বা শিবের বিয়ে নামে পরিচিত। সাধারণত চৈত্রসংক্রান্তির চড়ক উৎসবের আগের দিন নীলপূজা অনুষ্ঠিত হয়ে থাকে। নীলসন্ন্যাসীরা ও শিব-দুর্গার সঙেরা পূজার সময়ে নীলকে সুসজ্জিত করে গীতিবাদ্য সহযোগে বাড়ি বাড়ি ঘোরান এবং ভিক্ষা সংগ্রহ করেন। নীলের গানকে বলা হয় "অষ্টক গান"। 
ঐদিন সন্ধ্যাবেলায় সন্তানবতী হিন্দু রমণীরা সন্তানের কল্যাণার্থে প্রদীপ জ্বালিয়ে শিবপূজা করে সারাদিনের উপবাস ভঙ্গ করেন। নীলপূজা পশ্চিমবঙ্গের বর্ধমান, উত্তর ও দক্ষিণ চব্বিশ পরগনা, নদিয়া, হাওড়া; বাংলাদেশের ময়মনসিংহ, বরিশাল এবং ত্রিপুরায় বাঙালি হিন্দু অধ্যুষিত এলাকায় অনুষ্ঠিত হয়। নদিয়া জেলার নবদ্বীপের গাজন উৎসবের একটি অংশ হিসাবে বাসন্তী পুজোর দশমীর ভোরে শিবের বিয়ে অনুষ্ঠিত হয়।
"নীল" বা "নীলকণ্ঠ" মহাদেব শিবের অপর নাম। সেই নীল বা শিবের সাথে নীলচণ্ডিকা বা নীলাবতী পরমেশ্বরীর বিয়ে উপলক্ষ্যে লৌকিক আচার-অনুষ্ঠান সংঘটিত হয়। কাহিনি অনুসারে, দক্ষযজ্ঞে দেহত্যাগের পর শিবজায়া সতী পুনরায় সুন্দরী কন্যারূপে নীলধ্বজ রাজার বিল্ববনে আবির্ভূত হন। রাজা তাঁকে নিজ কন্যারূপে লালন-পালন করে শিবের সাথে বিয়ে দেন। বাসর ঘরে নীলাবতী শিবকে মোহিত করেন এবং পরে মক্ষিপারূপ ধরে ফুলের সঙ্গে জলে নিক্ষিপ্ত হয়ে মৃত্যুবরণ করেন; রাজা-রাণীও শোকে প্রাণবিসর্জন দেন। নীলপূজা শিব ও নীলাবতীরই বিবাহ-অনুষ্ঠানের স্মারক।
নিম বা বেল কাঠ থেকে নীলের মূর্তি তৈরি হয়। চৈত্রসংক্রান্তির বেশ আগেই নীলকে মণ্ডপ থেকে নীচে নামানো হয়। নীলপূজার আগের দিন অধিবাস; অধিক রাত্রে হয় হাজরা পূজা অর্থাৎ বিয়ে উপলক্ষে সকল দেবতাকে আমন্ত্রণ করা। হাজরা পূজায় শিবের চেলা বা ভূত-প্রেতের দেবতাকে পোড়া শোল মাছের ভোগ দেওয়া হয়। পরদিন নীলপূজার সময় নীলকে গঙ্গাজলে স্নান করিয়ে নতুন লালশালু কাপড় পরিয়ে অন্ততপক্ষে সাতটি বাড়িতে নীলকে ঘোরানো হয়।
নীলসন্ন্যাসীরা একইরকম লাল কাপড় পরে পাগড়ি মাথায়, গলায় রুদ্রাক্ষমালা ও হাতে ত্রিশূল নিয়ে নীলকে সঙ্গে করে এই মিছিল করেন। এদের দলপতিকে বলা হয় "বালা"। সাথে থাকে ঢাক-ঢোল, বাঁশী বাজনদারের দল এবং কাল্পনিক শিব-দুর্গার সাজে সঙেরা। গৃহস্থ মহিলারা উঠানে আল্পনা দিয়ে নীলকে আহ্বান করে বরাসনে বসিয়ে তাঁর মাথায় তেলসিঁদুর পরিয়ে দেন। এরপর নীলের গান শুরু হয়:
"শুন সবে মন দিয়ে হইবে শিবের বিয়ে
(ও) তাতে নারদ করে আনাগোনা কৈলাসে বিয়ার ঘটনা
"(ও) নারদ চলল গিরি রাজের গৃহেতে।
আর একদিনেতে শূলপাণি, নারদকে বলেন বাণী
শুনো নারদ শুনো আমার সাধ,
আমি দুই পাশে দুই বালিশ দিয়ে, মধ্যিখানে থাকি শুয়ে
উশিপুসি করে কাটাই রাত।।
(ও) নারদ চললো গিরি রাজের গৃহেতে।।
আর ওই শিব কয় কৈলাসে যেয়ে, দেখে এসেছি মেয়ে
শীঘ্র করো বিয়ের আয়োজন,
(ও) নারদ চললো গিরি রাজের গৃহেতে।।
চলিলেন নারদ মুনি, চলিলেন নারদ ধনি
উপনীত গিরি পুরে যেয়ে।
কইলেন মেনকা রানী, আইলেন নারদ মুনি
দেখা পেয়ে এল মুনির ঠাঁই।।
(ও) নারদ চললো গিরি রাজের গৃহেতে।।
শোনো ওগো গিরি রাজা, হইবা আমার আজা
জামাই তোমার হবে দিগম্বর।।"বিয়ের ঘটক ভাগিনেয় নারদ মুনির কাছে শিব আর্তি জানান,
"ভাইগনা যদি উপকারী হও।
তবে বিয়া দিয়া আমার প্রাণ বাঁচাও।।"
বিয়ের পর নীলের গানে থাকে সংসারী হর-পার্বতীর কথা, শিবের কৃষিকাজ, গৌরীর শাঁখা পরা প্রভৃতি এবং ভিখারি শিবের সঙ্গে অন্নপূর্ণা শিবানীর দ্বান্দ্বিক সহাবস্থানের কাহিনি। গানের প্রথম অংশ দলপতি "বালা"রা এবং পরবর্তী অংশ অন্য নীলসন্ন্যাসীরা গেয়ে থাকেন।
গানের শেষে গৃহস্থরা সন্ন্যাসীদের চাল-পয়সা, ফল প্রভৃতি ভিক্ষাস্বরূপ দেয়।
ঐদিন সন্তানবতী হিন্দু নারীরা সারাদিন উপবাস রেখে সন্তানের আয়ু বৃদ্ধির কামনায় 'নীল ষষ্ঠী'র ব্রত করে। নীলপূজার পর সন্ধ্যাবেলায় শিবমন্দিরে বাতি দিয়ে জলগ্রহণ করে।
ডাহা বালুঙ্গা
ডাহা বালুঙ্গা সুধাকর বসন্ত পরিচালিত ওড়িয়া ভাষার ছায়াছবি। ছবিটি ২০১৩ সালের ১২ জুলাই প্রেক্ষাগৃহে মুক্তি পায়।
আরাখতো
আরাখতো হচ্ছে আফগানিস্তানের বাদাখশন প্রদেশের অন্যতম একটি গ্রাম।
এটি শিবা হ্রদ ও পাঞ্জ নদীর তীরে অবস্থিত। তাজিকিস্তান সীমান্তের কাছাকাছি অবস্থান করা এটির উচ্চতা । গ্রামটি অবস্থান করে আছে মূলত পিচ থেকে , উইশতায়েন থেকে , গর্ডজাক থেকে এবং ঘর জাভিন থেকে ।
পার্শ্ববতী বিমানবন্দরটি খোরোগ সীমান্ত থেকে দূরত্বে অবস্থান করছে।
লভ পেইন কুছভি করেগা
লভ পেইন কুছভি করেগা ২০১৬ সালে মুক্তিপ্রাপ্ত ওড়িয়া ভাষার চলচ্চিত্র। ছবিটি পরিচালনা করেন অশোক পতি এবং প্রযোজনা সংস্থা তরঙ্গ সিনে প্রোডাকশনস।
লিটা গ্রে
লিটা গ্রে (ইংরেজি: Lita Grey; জন্ম: লিলিটা লুইস ম্যাকমুরে; ১৫ এপ্রিল, ১৯০৮ – ২৯ ডিসেম্বর, ১৯৯৫) ছিলেন একজন মার্কিন অভিনেত্রী। তিনি ছিলেন অভিনেতা ও পরিচালক চার্লি চ্যাপলিনের দ্বিতীয় স্ত্রী।
লিলিটা লুইস ম্যাকমুরে ১৯০৮ সালের ১৫ এপ্রিল ক্যালিফোর্নিয়ার হলিউডে জন্মগ্রহণ করেন। তার পিতা ছিলেন স্কটিশ বংশোদ্ভূত এবং তার মাতার পরিবার ছিল ক্যালিফোর্নিয়ায় একটি স্পেনীয় পরিবারের নবম প্রজন্ম। এই পরিবারের উল্লেখযোগ্য ব্যক্তি ছিলেন আন্তোনিও মারিয়া লুগো। লুগো পরিবার স্পেনের আন্দালুসিয়া থেকে মার্কিন যুক্তরাষ্ট্রের ক্যালিফোর্নিয়ায় আসেন এবং এই পরিবার যুক্তরাষ্ট্রে ঘোড়া নিয়ে আসা প্রথম পরিবারগুলোর একটি।
গ্রে আট বছর বয়সে চার্লি চ্যাপলিনের সাথে একটি ক্যাফে সাক্ষাৎ করেন। তিনি চ্যাপলিনের চলচ্চিত্রে প্রথম অভিনয় করেন ১২ বছর বয়সে। তার অভিনীত প্রথম চলচ্চিত্র "দ্য কিড" ১৯২১ সালে মুক্তি পায়। এতে তিনি একটি পরী চরিত্রে অভিনয় করেন। একই বছর তিনি চ্যাপলিনের "দি আইডল ক্লাস" চলচ্চিত্রে একজন তরুণীর ভূমিকায় অভিনয় করেন। তার এক বছরের চুক্তি নবায়ন করা হয় নি। পরবর্তীতে "দ্য গোল্ড রাশ" চলচ্চিত্রের জন্য অভিনেত্রীর অডিশন নেওয়া হচ্ছে এই খবর জানার পর তিনি আবার চ্যাপলিনের সাথে সাক্ষাৎ করেন। তিনি এই চলচ্চিত্রে অতিরিক্ত শিল্পী হিসেবে কাজ করেন।
গ্রে চারবার বিয়ে করেন। প্রথমে "দ্য গোল্ড রাশ" চলচ্চিত্রে জন্য চ্যাপলিনের সাথে সাক্ষাৎ করতে আসার পর তারা প্রেমের সম্পর্কে জড়িয়ে পড়েন। তিনি সন্দেহ করেন যে তিনি ৩৫ বছর বয়সী চ্যাপলিনের সন্তান গর্ভ ধারণ করেছেন। গ্রের বয়স ছিল তখন মাত্র ১৫ বছর। অপ্রাপ্তবয়স্ক তরুণীর সাথে শারীরিক সম্পর্কের কারণে চ্যাপলিনের জেল হতে পারে, এই বিবেচনায় তারা ১৯২৪ সালের নভেম্বরে মেক্সিকোর সনোরার এম্পাল্মেতে গোপনে বিয়ে করেন। তাদের দুই পুত্র, চার্লস চ্যাপলিন জুনিয়র (১৯২৫-১৯৬৮) ও সিডনি আর্ল চ্যাপলিন (১৯২৬-২০০৯)।
তাদের বৈবাহিক জীবন শুরু থেকেই বিষাদময় ছিল। তাদের দুজনের আগ্রহের বিষয়ে মিল ছিল না। চ্যাপলিন বেশিরভাগ সময় স্টুডিওতে ব্যয় করতেন। অন্য নারীদের সাথে চ্যাপলিনের সম্পর্ক রয়েছে এই কারণ প্রদর্শন করে ১৯২৭ সালের ২২ আগস্ট তাদের বিবাহ বিচ্ছেদ হয়। বিচ্ছেদের মামলায় আদালত চ্যাপলিনকে গ্রের জন্য ৬০০,০০০ মার্কিন ডলার এবং তার দুই পুত্রের প্রত্যেকের জন্য ১০০,০০০ মার্কিন ডলার দেওয়ার আদেশ দেয়। এটি ছিল সেই সময়ের সর্বোচ্চ অর্থদণ্ডসহ বিবাহ বিচ্ছেদ মামলার নিষ্পত্তি। তাদের বিবাহ বিচ্ছেদের ঘটনা সংবাদ মাধ্যমে বিশেশভাবে প্রচারিত হয়।
গ্রে পরে হেনরি আগুইয়ারকে বিয়ে করেন এবং তারপর আর্থার ডে কে। ১৯৪০ সালের মার্কিন যুক্তরাষ্ট্রের আদমশুমারি অনুসারে, গ্রে ও আর্থার নিউ ইয়র্ক সিটির ৩৮ ইস্ট ফিফটিথ স্ট্রিটে বসবাস করতেন, এবং ১৯৩৫ সালে আদমশুমারি অনুসারে তিনি ইংল্যান্ডে বসবাস করতেন। আদমশুমারি অনুসারে গ্রের পেশা ছিল সঙ্গীতশিল্পী এবং আর্থার ছিলেন একজন ব্যবস্থাপক। তার চতুর্থ স্বামী হলেন প্যাট্‌সি পিজ্জোলঞ্জো (ওরফে প্যাট লঞ্জো)। তারা ১৯৫৬ সালের ২২ সেপ্টেম্বর ক্যালিফোর্নিয়ার লস অ্যাঞ্জেলেসে বিয়ে করেন। ১৯৬৬ সালের জুনে তাদের বিবাহ বিচ্ছেদ হয়।
গ্রে ক্যান্সারে আক্রান্ত হয়ে ১৯৯৫ সালের ২৯ ডিসেম্বর লস অ্যাঞ্জেলেসে মৃত্যুবরণ করেন। তাকে ক্যালিফোর্নিয়ার নর্থ হলিউডে ভালাহালা মেমোরিয়াল পার্ক সিমেট্রিতে সমাহিত করা হয়।
ওয়্যাট ওলেফ
ওয়্যাট জেস ওলেফ (জন্ম জুলাই ১৩, ২০০৩) হলেন একজন মার্কিন শিশু অভিনয় শিল্পী। তিনি ২০১৭ সালে মুক্তিপ্রাপ্ত মার্কিন অতিপ্রকৃত অধীরতামূলক চলচ্চিত্র "ইট" এ তার ভূমিকা "স্টেনলি ইউরিস" এর জন্য সবচেয়ে বেশি পরিচিত, এই চলচ্চিত্রটি আর্জেন্টিনীয় চলচ্চিত্র পরিচালক এন্ডি মুসচিয়েটি দ্বারা পরিচালিত হয় এবং এটি মূলত জনপ্রিয় মার্কিন লেখক স্টিভেন কিং ১৯৮৬ সালের একই নামের উপন্যাস এর উপর ভিত্তি করে তৈরি করা হয়।
ওলেফ, মার্কিন যুক্তরাষ্ট্রের ইলিনয় রাজ্যের শিকাগো শহরে জন্মগ্রহণ করেন, ডওগ এবং জেনিফার ওলেফ দম্পতির পরিবারে। তিনি সেখানে তার জীবনের প্রথম সাত বছর বসবাস করেন। এরপর তিনি তার পিতা-মাতার সাথে ক্যালিফোর্নিয়া রাজ্যের লস অ্যাঞ্জেলেস শহরে চলে আসেন, এবং অভিনয় শুরু করেন। গোড়ার দিকে তার বিভিন্ন ভূমিকায় অভিনয়ের মধ্যে একটি ছিল, মার্কিন অাবাসন খাতের প্রতিষ্ঠান কোল্ডওয়েল ব্যাংকার এর একটি বিজ্ঞাপনে কাজ করা।
২০১৭ সালে, ওয়্যাট জনপ্রিয় অষ্ট্রলীয় গায়িকা সিয়া'র "সেন্টা'স কামিং ফর আস" শিরোনামের গানের ভিডিওতে মার্কিন অভিনেত্রী ক্রস্টেন বেল এবং অভিনেতা ডেক্স শেফার্ড এর সন্তানদ্বয়ের মধ্যে একজনের ভূমিকায় অভিনয় করেন।
বারা ঠাকুর
বারা ঠাকুর হলেন পশ্চিমবঙ্গের দক্ষিণাংশের বাঙালি হিন্দুসমাজে পূজিত এক অশাস্ত্রীয় লৌকিক দেবতা। পশ্চিমবঙ্গের উত্তর ও দক্ষিণ চব্বিশ পরগনা, হাওড়া প্রভৃতি জেলার গ্রামাঞ্চলে এই দেবতার পূজা প্রচলিত; তবে দক্ষিণ চব্বিশ পরগনা জেলায় এই বারাঠাকুরের পূজার প্রচলন অত্যধিক। 'বারা' শব্দের লোকায়ত অর্থ বাধা দেওয়া বা নিবারণ করা। মূলত ব্যাঘ্র-ভীতি নিবারণ ও সাংসারিক মঙ্গলকামনায় এই দেবতার পূজা করা হয়। ১লা মাঘ বা তার কাছাকাছি সময়ে এই পূজা অনুষ্ঠিত হয়।
উল্টানো ঘট ও মাথায় লতা-পাতা আঁকা চ্যাপ্টা মুকুট — এটিই বারা ঠাকুরের মূর্তি। ঘটের উপর চোখ, মুখ, গোঁফ অঙ্কিত ধাকে। এই মূর্তিযুগলের গোঁফওয়ালা পুরুষমূর্তিটিকে দক্ষিণরায়-এর কাটা মুণ্ডু বলে মনে করা হয়, অপরটি তার মা নারায়ণী বা কালু রায় (ঘটে গোঁফ অঙ্কিত থাকলে)।
খোলা মাঠে গাছতলায় গাছের গুঁড়ি বা শাখায় মূর্তি স্থাপন করে এঁর পূজা করা হয়। পূজায় বর্ণ ব্রাহ্মণ পৌরোহিত্য করেন; মূর্তির বিসর্জন হয় না। যে গাছে বারা ঠাকুর রাখা হয় তার সবচেয়ে উঁচু শাখায় একটি লালনিশান টাঙিয়ে দেওয়া হয়।
'বারাঠাকুর' পূজায় আদিমত্বের পরিচয় পাওয়া যায়, তবে অশাস্ত্রীয় হলেও ব্রাহ্মণ-শাসিত বর্ণহিন্দু সমাজ এঁকে স্বীকার করে নিয়েছেন।
টি১০ লীগ
টি১০ লীগ হচ্ছে সংযুক্ত আরব আমিরাত এ অনুষ্ঠিতব্য সীমিত ওভারের ক্রিকেট প্রতিযোগিতার একটি নতুন সংস্ককরণ। খেলাটি মূলত ১০ ওভারে সীমাবদ্ধ থাকবে এবং ৯০ মিনিটের একটি নির্দিষ্ট সময়কালব্যাপি পরিচালিত হবে। প্রতিযোগিতাটি চারদিন ধরে চলবে, রাউন্ড রবিন এর পরে সেমিফাইনাল এবং সব শেষে ফাইনাল খেলা অনুষ্ঠিত হবে। ২০১৭ সালের প্রথম এই সংস্করনটি ১৪ই ডিসেম্বর থেকে শুরু হয়ে ১৭ ডিসেম্বর পর্যন্ত শারজাহ ক্রিকেট এ্যাসোসিয়েশন স্টেডিয়াম এ অনুষ্ঠিত হবে।
শহীদ আফ্রিদি, বীরেন্দ্র শেওয়াগ, সরফরাজ আহমেদ, শোয়েব মালিক, দিনেশ চান্ডিমাল এবং ইয়ন মর্গ্যান সহ বিভিন্ন আন্তর্জাতিক খেলোয়াড়দের অংশগ্রহনের মাধ্যমে লীগটি পরিচালিত হবে। প্রতিযোগিতাটিতে বাংলাদেশি অলরাউন্ডার সাকিব আল হাসান কেরালা কিংস এর হয়ে প্রতিনিধিত্ব করবেন। দীর্ঘদিন মাঠের বাইরে থাকা পাকিস্তানি অল-রাউন্ডার আব্দুল রাজ্জাক পাঞ্জাবী লিজেন্ড দলের জন্য নির্বাচিত হয়েছেন। মুল্ক হোল্ডিংস এর সভাপতি, বিশিষ্ঠ ব্যবসায়ী সাজি উল মুল্ক কর্তৃক প্রতিষ্ঠিত লীগটি পাকিস্তানের সার্বিক তত্বাবধানে আয়োজিত সংযুক্ত আরব আমিরাতে অনুষ্ঠিত হবে। লীগটির সভাপতির দায়িত্ব পালন করছেন সালমান ইকবাল, যিনি পাকিস্তান ভিত্তিক প্রতিষ্ঠান এআরওয়াই গ্রুপের স্বত্তাধিকারী।
ক্রিস টাভারে
ক্রিস্টোফার জেমস টাভারে (; ; জন্ম: ২৭ অক্টোবর, ১৯৫৪) কেন্টের অরপিংটন এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালের মধ্যে একত্রিশ টেস্ট ও ঊনত্রিশটি একদিনের আন্তর্জাতিকে ইংল্যান্ডের প্রতিনিধিত্ব করেছেন টেভ ডাকনামে পরিচিত ক্রিস টাভারে। অক্সফোর্ড বিশ্ববিদ্যালয়, কেন্ট ও সমারসেটের পক্ষে আক্রমণধর্মী ডানহাতি ব্যাটসম্যান হিসেবে খেলতেন। তাঁর খেলার ধরনের অন্যতম বৈশিষ্ট্য ছিল দীর্ঘ সময় ধরে ক্রিজে অবস্থান করা। এ সময়ে তিনি খুব কম রানই সংগ্রহ করার সক্ষমতা দেখিয়েছেন।
টাভারে সেভেনোক্স স্কুলে অধ্যয়ন করেন। এরপর অক্সফোর্ডের সেন্ট জোন্স কলেজ থেকে প্রাণীবিদ্যায় স্নাতক ডিগ্রি সম্পন্ন করেন। টেস্ট দলে নিজের সহজাত খেলাকে তুলে ধরেন। প্রসিদ্ধ রক্ষণধর্মী খেলোয়াড় হিসেবে বল ঠেকিয়ে রাখার জন্য পরিচিতি পান তিনি। ১৯৮১ সালের অ্যাশেজ সিরিজে ওল্ড ট্রাফোর্ড টেস্টে ৬৯ ও ৭৮ রানের ইনিংস খেলেন তিনি। তবে, ক্রিজে বারো ঘন্টা সময় পার করেন ক্রিস টাভারে।
১৯৮২ সালে পাকিস্তানের বিপক্ষে ৫০ রান তোলার জন্য পাঁচ ঘন্টা পঞ্চাশ মিনিট ব্যয় করেন। এ ইনিংসটি ইংল্যান্ডের ইতিহাসে দ্বিতীয় মন্থরতম ইনিংসের মর্যাদা পায়। ১৯৮১-৮২ মৌসুমে ভারত সফরে ইংল্যান্ড দলের সদস্য হিসেবে যান। ষাড়ে ছয় ঘন্টা ক্রিজে থেকে মাত্র ৩৫ রান তুলেন তিনি।
২০১২ সালে টাভারের রান সংগ্রহের বিষয়ে অ্যালেক্স ম্যাসি মন্তব্য করেন যে, প্রকৃতপক্ষে আত্মরক্ষার অবস্থা না থাকা স্বত্ত্বেও তিনি বল আটকাতেন। ২৫ টেস্টে অংশগ্রহণের পর ১৯৮৪ সালে শ্রীলঙ্কার বিপক্ষে সময়ক্ষেপণের ১৪ রান সংগ্রহ করায় দল থেকে বাদ পড়েন। ১৯৮৯ সালে পুণরায় দলে খেলার জন্য ডাক পান ও অস্ট্রেলিয়ার বিপক্ষে টেস্ট খেলায় অংশ নেন তিনি।
কেন্ট দলে তিন বছর অধিনায়কের দায়িত্বে ছিলেন। ১৯৮৬ সালে ক্রিস কাউড্রের স্থলাভিষিক্ত হন তিনি। ১৯৮৮ সালে আর্থিক সুবিধাগ্রহণের খেলায় অংশ নেন। এরপর ১৯৮৯ সালে সমারসেটে চলে যান ও অধিনায়কের দায়িত্বভার গ্রহণ করেন।
খেলোয়াড়ী জীবন থেকে অবসর নেয়ার পর সেভেনোক্স স্কুলের প্রাক্তন শিক্ষার্থী ক্রিস টাভারে জীববিদ্যার শিক্ষক হিসেবে কাজ করছেন। বিশিষ্ট কৌতুক অভিনেতা জিম টাভারে তাঁর কাকাতো ভাই।
১৭শ পদাতিক ডিভিশন (বাংলাদেশ)
১৭শ পদাতিক ডিভিশন হচ্ছে বাংলাদেশ সেনাবাহিনীর একটি দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল। এটা সিলেট বিভাগে অবস্থিত।
ফোর্সেস গোল-২০৩০অনুসারে আনুষ্ঠানিকভাবে এই বিভাগটি ১৭ সেপ্টেম্বর ২০১৩ সালে গঠন করা হয়। প্রধানমন্ত্রী শেখ হাসিনা জালালাবাদ ক্যান্টনমেন্টে এই ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন। ৩৬০ পদাতিক ব্রিগেড এবং ৩২ ও ৩৩ বাংলাদেশ পদাতিক রেজিমেন্ট গঠনের মাধ্যমে এই ডিভিশন তার যাত্রা শুরু করে।
২৩ নভেম্বর ২০১৬ সালে, সিলেট ক্যান্টনমেন্টে প্রধান মন্ত্রী, এই ডিভিশনের প্রধান কার্যালয়সহ আটটি প্রকল্পের ভিত্তি প্রস্তর স্থাপন করেন। একটি নতুন ব্রিগেড গঠন সহ, নয়টি ইউনিটের পতাকা-উত্তোলন অনুষ্ঠান উদযাপন করা হয়।
এই ডিভিশনের অধীনে দুটি পদাতিক ব্রিগেড নিযুক্ত, ৪টি পদাতিক রেজিমেন্ট, একটি আর্টিলারি রেজিমেন্ট এবং ৬টি অন্যান্য ইউনিট নিযুক্ত। মেজর জেনারেল আনোয়ারুল মুমেন হলেন এই ডিভিশনের বর্তমান কম্যান্ডার।
যুদ্ধা সৈনিককমব্যাট সাপোর্ট
কমব্যাট সার্ভিস সাপোর্ট
বিসমিল্লাহ এয়ারলাইন্স
বিসমিল্লাহ এয়ারলাইন্স হচ্ছে বাংলাদেশ ভিত্তিক একটি বিমান পরিবহণ সংস্থা।
২০০৮ সালের ৩১ ডিসেম্বর তারিখের হিসাবে অনুযায়ী বিসমিল্লাহ এয়ারলাইন্সের বিমানবহরে রয়েছেঃসেপ্টেম্বর ২০১৫ সাল পর্যন্ত তাদের কোন সক্রিয় বিমান দেখা আয় নি, তবে দুটা এএন-১৪৮ এর পরিকল্পনা রয়েছে।
উইল এইটকিন
উইল এইটকিন একজন মার্কিন-কানাডিয়ান ঔপন্যাসিক, সাংবাদিক এবং চলচ্চিত্র পরিচালক।
১৯৭৪ সালে মন্ট্রিল শহরে তিনি প্রথম Librairie L'Androgyne নামে এলজিবিটি বইয়ের দোকান চালু করেন। তিনি কাজের বৈচিত্র্য হিসেবে বিভিন্ন সময় সিবিসি, বিবিসি, ন্যাশনাল পাবলিক রেডিও, "দ্য গ্লোব এন্ড মেইল", "মাচলিন", "প্যারিস রিভিউ", "ক্রিস্টোফার স্ট্রিট" এবং "ন্যাশনাল পোস্টের" সাহিত্য কলাকৌশলী ও চলচ্চিত্র সমালোচক হিসেবে কাজ করেছেন।
১৯৮৯ সালে তিনি তার প্রথম উপন্যাস "টেরে হাট" প্রকাশ করেন। তিনি এরপর আরো তিনটি উপন্যাস প্রকাশ করেন।
তিনি সাম্প্রতিক সময়ে মন্ট্রিলের ডসন কলেজে চলচ্চিত্র শিক্ষা নিয়ে পাঠদান করছেন। ২০১১ সালে, তিনি লুচিনো ভিসকনটির ১৯৭১ সালের চলচ্চিত্র "ডেথ ইন ভিনিসের" উপর একটি জটিল বিশ্লেষনী লেখা প্রকাশ করেন। এটি আর্সেনাল পাল্প প্রেসের কুয়ির ফিল্ম ক্লাসিক সিরিজের অংশ হিসেবে প্রকাশিত হয়। এর নাম ছিল "Death in Venice: A Queer Film Classic"।
ঝিলংজা ইউনিয়ন
ঝিলংজা বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
ঝিলংজা ইউনিয়নের আয়তন ৭১৯৫ একর (২৯.১২ বর্গ কিলোমিটার)।
২০১১ সালের পরিসংখ্যান অনুযায়ী ঝিলংজা ইউনিয়নের লোকসংখ্যা ৭৯,২০৩ জন। এর মধ্যে পুরুষ ৪২,৯৬৯ জন এবং মহিলা ৩৬,২৩৪ জন।
কক্সবাজার সদর উপজেলার সর্ব-দক্ষিণে ঝিলংজা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের উত্তর-পশ্চিমে কক্সবাজার পৌরসভা, উত্তরে খুরুশকুল ইউনিয়ন ও পাটালি মাছুয়াখালী ইউনিয়ন, পূর্বে রামু উপজেলার চাকমারকূল ইউনিয়ন, দক্ষিণ-পূর্বে রামু উপজেলার দক্ষিণ মিঠাছড়ি ইউনিয়ন, দক্ষিণে রামু উপজেলার খুনিয়াপালং ইউনিয়ন এবং দক্ষিণ-পশ্চিমে বঙ্গোপসাগর অবস্থিত।
ঝিলংজা ইউনিয়ন কক্সবাজার সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
ঝিলংজা ইউনিয়নের স্বাক্ষরতার হার ৪৩.৮৯%। এ ইউনিয়নে ১টি ইন্টারন্যাশনাল কলেজ, ১টি পলিটেকনিক্যাল কলেজ, ১টি আলিম মাদ্রাসা, ১টি মাধ্যমিক বিদ্যালয়, ৪টি দাখিল মাদ্রাসা ও ৯টি প্রাথমিক বিদ্যালয় রয়েছে।
ঝিলংজা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
ঝিলংজা ইউনিয়নের মধ্য দিয়ে প্রবাহিত হচ্ছে বাঁকখালী নদী এবং দক্ষিণ-পশ্চিম পাশে রয়েছে বঙ্গোপসাগর।
ঝিলংজা ইউনিয়নের প্রধান ৪টি হাট-বাজার হল বাংলাবাজার, খরুলিয়া বাজার, লিংক রোড বাজার এবং উপজেলা বাজার।
জাওয়া গান
জাওয়া গান পশ্চিমবঙ্গের পশ্চিম সীমান্তবর্তী অঞ্চল অর্থাৎ পুরুলিয়া জেলার পশ্চিমাংশে প্রচলিত গান। এখানের বর্ষাকালীন একটি শস্য উৎসব "'জাওয়া পরব'"কে কেন্দ্র করে এখানে জাওয়া গান গাওয়া হয়। এই উৎসব ভাদু উৎসবের সমসাময়িক হলেও ভাদু উৎসবের সঙ্গে এর কোনো সম্পর্ক নেই।
ভাদ্র মাসে নতুন শস্যরোপণের সময় জাওয়া উৎসব শুরু হয়। শস্যরোপণের সময়ই এই গান গাওয়া হয়। বাংলার আরেকটি শস্য উৎসব করম পরবের সময় এই গান গাওয়া হলেও দুটি এক উৎসব নয়। করম পরব ধান রোপণের শেষ পর্বে অনুষ্ঠিত হয়।
জাওয়া গানের সুরের মধ্যে একটি মিষ্টতা আছে। এর গানের তাল খুব দ্রুত। গানের সুর ক্রমশ চড়ার দিকে চলতে থাকে। গানের অন্তিম পর্বে তাল এতটাই দ্রুত থাকে যে কথা প্রায় বোঝাই যায় না। সেই সময় নৃত্যও দ্রুত গতিতে চলতে থাকে। যারা এই নাচের সঙ্গে অভ্যস্ত তারা বাদে এই নাচ করতে পারা খুব কঠিন।
জাওয়া উৎসবকে কেন্দ্র করে গাওয়া খুব কম গানই পাওয়া যায়। গানে গাছ ও পাতার কথা আছে এমন গান হল-
১.
২.
কিছু গানে জাওয়া নাচের কথা প্রকাশ পেয়েছে। এই রকম একটি গান-
এই গানের সঙ্গে শস্য়রোপণের অথবা জাওয়া উৎসবের কোনো সম্পর্ক নেই। অর্থাৎ গানের মধ্যে শস্য় সম্পর্কিত কথা পাওয়া যায় না। জীবনের বিভিন্ন বিষয়কে নিয়ে এই গান শুনতে পাওয়া যায়। যেমন-
এই গানে গামছার চটক দেখে ভানুমতীর বিস্ময়ের কথা আছে। এখানে "বিরি" অর্থ 'কলাই', "জতহিতে" অর্থ 'কর্ষণে', "কুলি" অর্থ গাঁয়ের রাস্তা এবং "লহর শালে" অর্থ 'যেখানে হাসিঠাট্টা চলে'।
জাওয়া যে শস্য়রোপণের উৎসব সেই বিষয়ে সন্দেহ না থাকলেও 'জাওয়া' ছোট কন্যাদের একটি নৃত্য় উৎসব। এই উৎসবে আদিম মানুষের সন্তান কামনার কথাও লুকিয়ে আছে। যেহেতু মানুষের বিশ্বাস কন্যাদের মধ্যে উর্বরাক্ষমতা অধিক তাই এই নাচ-গান তথা উৎসব মূলত কুমারীদের দ্বারাই অনুষ্ঠিত হয়।
পার্বত্য চট্টগ্রাম উন্নয়ন বোর্ড
পার্বত্য চট্টগ্রাম উন্নয়ন বোর্ড একটি সরকারি সংস্থা ছিল যা ১৯৭৮ সালে তৎকালীন বাংলাদেশের রাষ্ট্রপতি জিয়াউর রহমান বাংলাদেশের পূর্বাঞ্চলীয় পার্বত্য চট্টগ্রামে শান্তি বাহিনী বিদ্রোহীদল গঠনের পরিপ্রেক্ষিতে গঠন করেছিলেন।
বর্তমানে নব বিক্রম কিশোর ত্রিপুরা, বাংলাদেশ পুলিশের একজন সাবেক অতিরিক্ত ইনস্পেক্টর জেনারেল, এই সংস্থার দায়িত্বে আছেন।
পার্বত্য চট্টগ্রাম সংঘাত বিষয়ে বিশেষ গুরুত্ব দিতে এবং এটাকে পরিচালনা করতে সেনাবাহিনীর জেনারেলদের তত্ত্বাবধানে এই বোর্ড গঠন করা হয়।
বেসামরিক পর্ষদের প্রথম সভাপতি ছিলেন বীর বাহাদুর উশ্বি সিং, যিনি বান্দরবান সংসদীয় এলাকায় বাংলাদেশের একজন নির্বাচিত সংসদ সদস্য ছিলেন এবং পার্বত্য চট্টগ্রাম বিষয়ক স্বরাষ্ট্র মন্ত্রণালয়ের বর্তমান সদস্য। তিনি ১৯৯৬ সালে নিযুক্ত হয়েছিলেন। পরবর্তীতে ২০০২ সালে ওয়াদুদ ভূইয়া, খাগড়াছড়ি সংসদীয় এলাকার সাবেক সংসদ সদস্যকে পার্বত্য চট্টগ্রাম উন্নয়ন বোর্ডের সভাপতি হিসেবে নিযুক্ত করা হয়েছিল।
২০০৯-এ, বীর বাহাদুরকে পুনরায় সংস্থাটির সভাপতি করা হয়।
বাঁকুড়া-মসাগ্রাম লাইন
বাঁকুড়া-মাসগ্রাম লাইন একটি বিস্তৃত ব্রড গেজ রেললাইন যা বাঁকুড়া শহরকে মাসগ্রামের সাথে যুক্ত। ১১৬ কিলোমিটার দীর্ঘ (৭২ মাইল) রেলপথ ভারতের  পশ্চিমবঙ্গ রাজ্যের বাঁকুড়া জেলা এবং পূর্ব বর্ধমান জেলার মধ্যে পরিচালিত হয়।
বাঁকুড়া-দামোদর রেলপথের পুরনো মিটার গেজ রেল পথটি ১৯৯৮ সালে ভারতীয় রেলপথের দক্ষিণ পূর্ব রেল কর্তৃক পুনর্বিন্যস্ত করার পরিকল্পনা করা হয়েছিল একটি বিস্তৃত গেজ লাইন হিসাবে। পরিকল্পনাটি ছিল একটি পুরনো মিটার গেজের রেল পথটিকে ব্রডগেজ রেলপথে রূপান্তর করা এবং মাসগ্রামের কাছে হাওড়া-বর্ধমান কর্ড লাইনের সাথে এটি সংযুক্ত করা। কাজটি তিনটি পর্যায়ে সম্পন্ন করা হয়েছে: বাঁকুড়া-সোনামুখী রেলওয়ে স্টেশন, সোনামুখি-রায়নার রেলওয়ে স্টেশন, এবং রায়নগর-মসাগ্রাম রেলওয়ে স্টেশন।
৪১-কিলোমিটার দীর্ঘ (২৫ মাইল) বাঁকুড়া-সোনামুখী ব্রডগেজ বিভাগটির নির্মান সম্পন্ন হয়েছে এবং ২০০৫ সালে জনসাধারণের কাছে খোলা হয়। ৫৫ কিলোমিটার দীর্ঘ (৩৪ মাইল) সোনামুখী-রায়নার ব্রড গেজ রেলপথটি ২০০৮ সালে নির্মাণ সম্পূর্ণ হয় এবং ২০০৮ সালে জনসাধারণের জন্য খোলা হয় এবং ২০১১ সালে মাথনাশিপুরের একটি স্টপ নির্মান সম্পন্ন হয়। ভারতীয় রেলমন্ত্রীর মতে, মাসগ্রাম ২০১৩-১৩ অর্থবছরে খোলা করার পরিকল্পনা রয়েছে। ২০ কিলোমিটার দীর্ঘ (১২ মাইল) রণগর-মাসগ্রামের নতুন ব্রডগেজ বিভাগের সমাপ্তি পরে হাওড়া ও বাঁকুড়া মধ্যে দূরত্ব ২৩১ কিলোমিটার (১৪৪ মাইল) (খড়গপুরের মাধ্যমে) থেকে কমে ১৮৫ কিলোমিটার (১১৫ মাইল) হবে। শেষ অংশে দামোদর নদী জুড়ে একটি সেতু নির্মাণ করা হয়েছে। দমদরে ৫১০ মিটার দীর্ঘ (১,৬৭০ ফিট) সেতু ইতিমধ্যে নির্মিত হয়েছে এবং মাথনাশিপুর-মাসগাগ্রাম নতুন প্রকল্পে কাজ শুরু হয়েছে চারটি নতুন স্টেশন রয়েছে। যথা - গ্রাম মাসগ্রাম (মুস্তফাকক), হাবাসপুর, দাদাপুর ও বেরুগরাম।
বাঁকুড়া-ছাতনা-মুকুটমণিপুরের ৪৮.২৫ কিলোমিটার দীর্ঘ (২৯.৯৮ মাইল) নতুন ব্রডগেজ রেললাইন নির্মাণের উদ্বোধন করা হয়েছে।
বাঁকুড়া কাছাকাছি পূর্ববর্তী মিটার গেজ লাইন একটু ভিন্ন ছিল। সাবেক মিটারগেজ স্টেশনটি ব্রডগেজ স্টেশন থেকে বিচ্ছিন্ন ছিল। এটা সন্নিহিত রাস্তা পরে ছিল, তাই যদি কেউ বর্ডগেজ থেকে মিটারগেজ স্টেশনে পরিবর্তন করতে চান, তাহলে তাকে মিটারগেজ স্টেশনের ট্রেন চড়তে রাস্তা পার হতে হবে। আদ্রা থেকে রাইনগর পর্যন্ত যাত্রা চালিয়ে যাওয়ার জন্য, নতুন ব্রডগেজ লাইনটি বাঁকুড়া জংশনের আগে (খড়গপুর থেকে আদ্রা যেতে), তারপর এটি একটি অর্ধবৃত্তাকার হিসাবে পরিণত হয়, এবং তারপর পুরানো মিটারগেজ লাইনে যুক্ত হয়। বাকি অংশের উপর এটি পুরাতন লাইনের প্রান্তিককরণটি অনুসরণ করে। লাইন সম্পূর্ণরূপে সোনামুখী, প্যাট্রাসেইয়ার, বোউইচান্দি, সিহারাবাজার ও রায়নগর অতিক্রম রয়েছে। এটি লাল মাটি এবং একটি আংশিকভাবে কাটা জঙ্গলের অংশ অতিক্রম করে যায়।
বর্তমানে (২০১৭), বাঁকুড়া জংশনে থেকে মসাগ্রাম স্টেশনের মধ্যে চারটি ডিএমইউ ট্রেন চলছে। ২০১৭ সালে মসাগ্রাম ও বাঁকুড়ার মধ্যবর্তী ব্রডগেজ লাইনের নির্মান সম্পন্ন হয়েছে এবং এই লাইনের ৫ টি ডিএমইউ চলাচল করছে।
মনোরঞ্জন ধর
মনোরঞ্জন ধর (২১ ফেব্রুয়ারী ১৯০৪ - ২২ জুন ২০০০) বাংলাদেশের একজন রাজনীতিবিদ এবং কূটনীতিক।
মনোরঞ্জন কলকাতা বিশ্ববিদ্যালয় থেকে বি.এ এবং এল.এল.বি ডিগ্রি লাভ করেন। তিনি ১৯২১ সালে অসহযোগ আন্দোলনে যোগ দেন। তিনি ১৯৩০ সালে চট্টগ্রাম অস্ত্রাগার লুন্ঠনে অংশগ্রহন করেন। তিনি ১৯৩৮ - ১৯৪০ 'গন-অভিযান' সাপ্তাহিক পত্রিকার সম্পাদক ছিলেন।
মনোরঞ্জন ধর ১৯৪৬ সালে বঙ্গীয় প্রাদেশিক আইনসভার সদস্য নির্বাচিত হন। তিনি ১৯৪৭ সাল থেকে ১৯৫৮ সাল পর্যন্ত তিনি পূর্ব বাংলা প্রাদেশিক আইন পরিষদের সদস্য ছিলেন। বায়ান্নের ভাষা আন্দোলনে তিনি আইন পরিষদের ভেতরে ও বাইরে সক্রিয় ভূমিকা পালন করেন। এ কারণে তিনি কারাবরণও করেন। তিনি ১৯৫৪ সালে আইন পরিষদ কর্তৃক গঠিত সংখ্যালঘু কমিশনের সদস্য ছিলেন। তিনি ১৯৫৬-৫৮ সালে পূর্ব পাকিস্তান সরকারের অর্থ ও সংখ্যালঘু দফতরের মন্ত্রী ছিলেন। 
তিনি ১৯৭২ সালে জাপানে বাংলাদেশের রাষ্ট্রদূত নিযুক্ত হন। ১৯৭৩ সালে প্রথম জাতীয় সংসদ নির্বাচনে আওয়ামী লীগের মনোনয়নে তিনি সংসদ সদস্য নির্বাচিত হন এবং ১৯৭৩ সালের ১৬ মার্চ বাংলাদেশ সরকারের আইন, সংসদ ও বিচার বিষয়ক মন্ত্রীর দায়িত্ব লাভ করেন।
শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রীসভায় আইন মন্ত্রী ছিলেন।
মোশতাক আহমেদ মন্ত্রীসভা
খানসামা জমিদার বাড়ি
খানসামা জমিদার বাড়ি বাংলাদেশের রংপুর বিভাগের দিনাজপুর জেলার অন্তর্ভূক্ত খানসামা উপজেলায় অবস্থিত এই জমিদার বাড়ি।
দিনাজপুর জেলার খানসামা উপজেলার আলোকঝাড়ি ইউনিয়নের অধীনস্ত একটি গ্রাম জয়গঞ্জ। আর এই জয়গঞ্জ গ্রামেই অবস্থিত ঐতিহাসিক এই জমিদার বাড়ি। এই জমিদার বাড়িটি তিনটি নামে পরিচিত। "খানসামা জমিদার বাড়ি", "খানসামার জয়সঙ্করের জমিদার বাড়ি" ও "জয়গঞ্জ জমিদার বাড়ি" নামে পরিচিত। তবে এই জমিদার বাড়ি কবে নাগাদ প্রতিষ্ঠিত হয় এবং কে এই জমিদার বাড়ির প্রতিষ্ঠাতা তা জানা যায়নি। তবে কথিত আছে, ভারতবর্ষে যখন জমিদারি প্রথা চালু ছিল, তখন থেকেই এই এলাকায় এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা এবং কোনো জমিদারের ইতিহাসে নাম না থাকলেও শেষ জমিদারের রয়েছে। শেষ জমিদারের নাম জয়শঙ্কর। তার নামানুসারে এই এই গ্রামের নামকরণ করা হয় জয়গঞ্জ। তার জমিদারির আমলেই এখানে গড়ে উঠে জয়গঞ্জ বাজার। যা প্রায় বিশ বছর আগে বিলুপ্ত হয়ে গেছে। পরবর্তীতে দেশ ভাগের আগেই জমিদারি প্রথা বিলুপ্ত হওয়ার পর শেষ জমিদার জয়শঙ্কর প্রায় ১০০ একর জমি এবং জমিদার বাড়িটি রেখে ভারতের শিলিগুড়িতে চলে যান। জমিদার বাড়িটিতে একতলা একটি প্রাসাদ রয়েছে এবং এর মধ্যে থাকার ঘর, বসার ঘর, মালামাল রাখার ঘর ও মন্দির রয়েছে।
অযত্ন এবং অবহেলার কারণে এই জমিদার বাড়িটি ধ্বংসের মুখে পতিত হয়। যার চারপাশ ঝোপঝাড়-জঙ্গলে জরাজীর্ণ হয়ে যায়। পরবর্তীতে উপজেলা প্রশাসন ২০০৬ সালে এটি পরিষ্কার করে ৫০টি পরিবারকে থাকার ব্যবস্থা করে দেন। এই জমিদার বাড়ির দেয়ালের প্রায় ৩০/৪০ শতাংশ ধশে পড়েছে। বর্তমানে জমিদারি আমলের কিছু লিচু, আম, সেগুন, তালগাছ, বকুল, শালসহ অন্যান্য গাছ রয়েছে।
পারুল ঘোষ
পারুল ঘোষ (১৯১৫ - ১৩ আগস্ট ১৯৭৭) একজন ভারতীয় সঙ্গীত
পারুল ঘোষ ১৯৩৫ - ১৯৫১ সাল পর্যন্ত হিন্দি এবং বাংলা সিনেমার গানের সঙ্গীতশিল্পী ছিলেন। তার জন্ম বর্তমান বাংলাদেশের বরিশালে, ভাই অনিল বিশ্বাসের মাধ্যমে তিনি নেপথ্য সঙ্গীতশিল্পী হিসাবে পরিচিত হন। তার কণ্ঠ দেওয়া উল্লেখযোগ্য সিনেমা হচ্ছে "জোয়ার ভাটা", "মিলন", "হামারি বাত" এবং "নমস্তে"। শুরুর দিকে তিনে কলকাতার নিউ থিয়েটার্সের সঙ্গে যুক্ত ছিলেন।
পারুল ঘোষ বিশিষ্ট বংশীবাদক পান্নালাল ঘোষকে বিয়ে করেন ১৯২৪ সালে। তিনি মালাদ, মুম্বাই-এ ১৯৭৭ সালের ১৩ আগস্ট ইহলোক ত্যাগ করেন।
আরোপালা সিলেটেনসিস
আরোপালা সিলেটেনসিস, সিলেট প্রজাপতি, অনেক সময় "অ্যামব্লিপডিয়া" গোত্রে স্থান দেয়া হয়, হচ্ছে একটি ছোট্ট প্রজাপতি যা ভারতে প্রাপ্ত লাইসিনিডি পরিবারের একটি সদস্য।
এই প্রজাপতিকে ভারতের সিক্কিম থেকে পূর্ব মায়ানমার পর্যন্ত, এবং, কারেন্স থেকে দক্ষিণ মায়ানমার পর্যন্ত দেখা যায়।
এই প্রজাতিটিকে একটি বিলুপ্ত প্রজাতি হিসেবে মনে করা হয়।
পলেট গডার্ড
পলেট গডার্ড (ইংরেজি: Paulette Goddard; জন্ম: মারিও লেভি; ৩ জুন, ১৯১০ – ২৩ এপ্রিল, ১৯৯০) ছিলেন একজন মার্কিন চলচ্চিত্র অভিনেত্রী, প্রযোজক, ফ্যাশন মডেল, ও নৃত্যশিল্পী। তিনি জিগফেল্ড তরুণী হিসেবে ব্রডওয়ে কয়েকটি মঞ্চনাটকে অভিনয় করেন। ১৯৪০ এর দশকে তিনি প্যারামাউন্ট পিকচার্সের অন্যতম তারকা হয়ে ওঠেন। তার উল্লেখযোগ্য চলচ্চিত্রের মধ্যে রয়েছে চার্লি চ্যাপলিনের "মডার্ন টাইমস" এবং "দ্য গ্রেট ডিক্টেটর"। তিনি "সো প্রাউডলি উই হেইল!" (১৯৪৩) চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। চ্যাপলিন, বুর্জেস মেরেডিথ ও এরিক মারিয়া রিমার্কের সাথে তার বিবাহ হয়েছিল এবং তিনজনের সাথেই তার বিবাহ বিচ্ছেদ হয়।
মারিও লেভি ১৯১০ সালের ৩ জুন জন্মগ্রহণ করেন। তার পিতা জোসেফ রাসেল লেভি (১৮৮১-১৯৫৪) ছিলেন সল্ট লেক সিটির একজন প্রসিদ্ধ ইহুদি চুরুট উৎপাদনকারী এবং তার মাতা আল্টা মে গডার্ড (১৮৮৭-১৯৮৩) ছিলেন এপিস্কোপালিয়ান ইংরেজ। ১৯০৮ সালে তার পিতামাতা বিয়ে করেন এবং মারিও যখন খুব ছোট তখন তারা আলাদা হয়ে যান। ১৯২৬ সালে তাদের বিবাহ বিচ্ছেদ চূড়ান্ত হয়। গডার্ড বলেন যে তার পিতা তার মা ও তাকে ছেড়ে চলে গিয়েছিল, কিন্তু লেভি বলে আল্টা তার সন্তানকে নিয়ে পালিয়ে গিয়েছিল। তার মা তাকে লালন পালন করে বড় করে তোলে। ১৯৩০ এর দশকের শেষের দিকে গডার্ড যখন খ্যাতি অর্জন করে তখন তার পিতার সাথে তার সাক্ষাৎ হয়।
১৯২৬ সালে ব্রডওয়ের জিগফিল্ডের "নো ফুলিন" মঞ্চনাটকে নৃত্যশিল্পী হিসেবে তার মঞ্চে অভিষেক হয়। এই নাটকে অভিনয় করতে গিয়ে তিনি প্রথমবারের মত তার "পলেট গডার্ড" নাম ব্যবহার করেন। জিগফিল্ড পরবর্তীতে গীতিনাট্য "রিও রিটা"-এ অভিনয়ের জন্য তার সাথে চুক্তি করেন। নাটকটি ১৯২৭ সালে ফেব্রুয়ারিতে মঞ্চস্থ হয়, কিন্তু মাত্র তিন সপ্তাহ অভিনয়ের পর তিনি আর্চি সেলউইনের "দি আনকঙ্কারেবল মেল" নাটকে অভিনয়ের জন্য এই নাটক ত্যাগ করে চলে যান। নাটকটি ফ্লপ হয় এবং আটলান্টিক সিটিতে উদ্বোধন হওয়ার মাত্র তিন দিনের মধ্যে নাটকটির মঞ্চায়ন বন্ধ হয়ে যায়।
নাটকটি বন্ধ হয়ে যাওয়ার কিছু দিন পর চার্লস গডার্ডের মাধ্যমে তার এডগার জেমসের সাথে সাক্ষাৎ হয়। জেমস ছিলেন নর্থ ক্যারোলিনার অ্যাশভিলের সাউদার্থ লাম্বার কোম্পানির প্রধান। ১৯২৭ সালের ২৮ জুন নিউ ইয়র্কের রাইয়ে জেমসের সাথে তার বিয়ে হয়। ১৭ বছর বয়সী গডার্ডের তুলনায় জেমস বয়সে অনেক বড় ছিলেন। তাদের এই বিয়ে দীর্ঘস্থায়ী হয় নি। ১৯২৯ সালে নেভাডার রেনোতে তাদের বিবাহ বিচ্ছেদ হয় এবং গডার্ড মামলার নিষ্পত্তিতে ৩৭৫,০০০ মার্কিন ডলার গ্রহণ করেন।
১৯৩৮ সালে "কলিয়ার্স"-এ দেওয়া এক সাক্ষাৎকারে গডার্ড জানায় যে তিনি লেভির ঔরসজাত সন্তান নন। প্রত্যুত্তরে, লেভি তার মেয়ের বিরুদ্ধে মামলা করে এবং দাবী করে যে এই সাক্ষাৎকারের ফলে তার চাকরি চলে গেছে ও তিনি আর্থিক ক্ষতিপূরণের দাবী জানান। ১৯৪৫ সালের ১৭ ডিসেম্বর "লাইফ" সাময়িকীতে অলিভার জেনসেন এক নিবন্ধে লিখেন গডার্ড এই মামলায় হেরে যান এবং তার পিতাকে তার প্রতি সপ্তাহে ৩৫ ডলার ক্ষতিপূরণ দিতে বাধ্য হন।
১৯৭৫ সালে গডার্ড স্তন ক্যান্সারের চিকিৎসাধীন ছিলেন এবং সুস্থ হয়ে ওঠেন। ১৯৯০ সালের ২৩ এপ্রিলে ৭৯ বছর বয়সে তিনি সুইজারল্যান্ডের তার নিজ বাড়িতে হৃদযন্ত্রের ক্রিয়া বন্ধ হয়ে মারা যান। তাকে রঙ্কো ভিলেজ সিমেট্রিতে তার মা ও রিমার্কের পাশে সমাহিত করা হয়।
বাংলাদেশ হাই-টেক পার্ক কর্তৃপক্ষ
বাংলাদেশ হাই-টেক পার্ক কর্তৃপক্ষ (বাহাটেপাক) হচ্ছে বাংলাদেশের একটি সরকারি সংস্থা যেটি সারা দেশে প্রযুক্তি পার্ক প্রতিষ্ঠা, ব্যবস্থাপনা এবং পরিচালনায় নিয়োজিত।
২০১০ সালে গঠিত হয়ে, বাহাটেপাক বর্তমানে গাজীপুর জেলার কালিয়াকৈর হাই-টেক পার্ক এবং যশোর সফটওয়্যার টেকনোলোজি পার্ক সহ প্রকল্পসমূহের বাস্তবায়নে কাজ করছে। ঢাকার মহাখালী আইটি ভিলেজ, রাজশাহী জেলার পবা উপজেলার বরেন্দ্র সিলিকন সিটি, এবং সিলেট জেলার কোম্পানীগঞ্জ উপজেলায় সিলেট ইলেক্ট্রনিক সিটি এই সংস্থার পরিকল্পিত প্রকল্পের মধ্যে অন্তর্ভুক্ত।
গ্রেট ভিক্টোরিয়া মরুভূমি
গ্রেট ভিক্টোরিয়া মরুভূমি () হলো পশ্চিম অস্ট্রেলিয়া ও দক্ষিণ অস্ট্রেলিয়ার সমতল তৃণভূমি, নোনা হ্রদ, বালির স্তুপ এবং নুড়িপাথরের ঘনসন্নিবিষ্ট বিস্তীর্ণ অঞ্চল নিয়ে অবস্থিত অস্ট্রেলিয়ার বৃহত্তম মরুভূমি। এটি পশ্চিম থেকে পূর্বদিকে ৭০০ কিঃমিঃ (৪৩০ মাইল) প্রশস্ত এবং পশ্চিম অস্ট্রেলিয়ার "পূর্ব গোল্ডফিল্ড প্রদেশ" থেকে দক্ষিণ অস্ট্রেলিয়ার "গওলার রেঞ্জস্‌" পর্যন্ত এর মোট আয়তন ৩৪৮,৭৫০ বর্গ কিমি (১৩৪,৬৫৩ বর্গ মাইল)। এ অঞ্চলের বার্ষিক গড় বৃষ্টিপাতের পরিমাণ খুবই কম এবং অনিয়মিত। বৃষ্টিপাতের পরিসর ২০০ মিঃমিঃ থেকে ২৫০ মিঃমিঃ (৭.৯ ইঞ্চি - ৯.৮ ইঞ্চি) পর্যন্ত হয়ে থাকে। গ্রেট ভিক্টোরিয়া মরুভূমিতে তুলনামূলকভাবে অনেক বজ্রঝড় হয়| বছরে গড়ে ১৫-২০ বারের মতো বজ্রঝড় সংঘটিত হয়। গ্রীষ্মকালে এই মরুভূমিতে তাপমাত্রা ৩২° থেকে ৪০° সেলসিয়াস (৯৪°-১০৪° ফারেনহাইট) পর্যন্ত হয়। অন্যদিকে শীতকালে তাপমাত্রা ১৮° থেকে ২৩° সেলসিয়াসের (৬৪°-৭৩° ফারেনহাইট) মধ্যে থাকে। এই মরুভূমি একটি জনবিরল অঞ্চল।
টেড পুলি
এডওয়ার্ড উইলিয়াম টেড পুলি (; জন্ম: ১৩ ফেব্রুয়ারি, ১৮৪২ - মৃত্যু: ১৮ জুলাই, ১৯০৭) মন্মাউথশায়ারের চেপস্টো এলাকায় জন্মগ্রহণকারী ইংরেজ ক্রিকেটার ছিলেন। তিনিই হয়তোবা ইংল্যান্ডের ইতিহাসের প্রথম টেস্টের উইকেট-রক্ষকের মর্যাদা লাভ করতে পারতেন। ১৮৬১ থেকে ১৮৮৩ সময়কালে ইংরেজ প্রথম-শ্রেণীর ক্রিকেটে সারে ও মিডলসেক্সের প্রতিনিধিত্ব করেছেন। ব্যক্তিগত আচরণের কারণে ক্রিকেটে তাঁর সর্বোচ্চ দক্ষতা প্রদর্শনে ব্যর্থ হয়েছেন টেড পুলি।
১৮৭৭ সালে নিউজিল্যান্ড ও পরবর্তীতে অস্ট্রেলিয়া গমন করে ইংল্যান্ডের প্রতিনিধিত্বকারী দল। অংশগ্রহণকারী দলগুলোর সমর্থকেরা খেলাগুলোকে ঘিরে বাজী ধরে। অধিকাংশ খেলাতেই খেলায় অংশগ্রহণের জন্য পুরস্কারের ব্যবস্থা রাখা হয়েছিল। পুলি আঘাতগ্রস্ত ছিলেন ও দলের পূর্বেই ক্রাইস্টচার্চে পৌঁছেন।
অন্য সফরকারী রাল্ফ ডঙ্কিন কোন ব্যাটসম্যানকে শূন্যরানে আউট করানোর জন্যে ২০-১ বাজী ধরেন। খেলাটি অসম ছিল। ইংল্যান্ড একাদশ ক্রাইস্টচার্চের ২২জন খেলোয়াড়ের বিপক্ষে প্রতিদ্বন্দ্বিতায় অবতীর্ণ হয়। পুলি প্রত্যেক ব্যাটসম্যানকে শূন্য রানে আউট করে এক শিলিং পাচ্ছিলেন। প্রত্যেক ব্যাটসম্যানকে শূন্যরানে আউট করে ২২ শিলিংয়ের সমমান এক পাউন্ডে রূপান্তর করেন। এছাড়াও কিছুসময় খেলায় আম্পায়ারের দায়িত্ব পালন করেন।
খেলাশেষে ১১জনকে শূন্য রানে আউটের বিপরীতে পুলি £৯ পাউন্ড ১৫ শিলিং দাবী করেন। তবে ডঙ্কিন এ দাবীকৃত অর্থ প্রদানে অস্বীকৃতি জানান। এরফলে পুলি ডঙ্কিনের উপর চড়াও হন ও ডুনেডিনে অপর খেলায় অংশগ্রহণ শেষে তাঁকে গ্রেফতার করা হয়। অস্ট্রেলিয়ার উদ্দেশ্যে ইংরেজ দলের যাত্রার প্রস্তুতিকালে বিচারের জন্য ক্রাইস্টচার্চে নিয়ে যাওয়া হয়। অস্ট্রেলিয়ায় অনুষ্ঠিত এ খেলাটি পরবর্তীকালে ক্রিকেটের ইতিহাসের প্রথম টেস্টরূপে পরিগণিত হয়েছিল। তবে তিনি ও আলফ্রেড ব্রামহল দোষী হননি ও ইংল্যান্ড দল নিজদেশে ফিরে যাবার বেশ কয়েকসপ্তাহ পর তাঁরা মুক্তিলাভ করেন। বলা হয়ে থাকে যে, ক্রাইস্টচার্চের জনগণ অর্থসংগ্রহ করে ও তাঁকে পকেটঘড়ি উপহার দেয়।
আইন-শৃঙ্খলা বাহিনীর সাথে এটিই তাঁর প্রথম ঘটনা ছিল না। মদ্যপায়ী ও জুয়ারি হিসেবেও তাঁর পরিচিতি ছিল। ১৮৭৩সালে খেলা চলাকালীন বাজী ধরার কারণে সারে কর্তৃপক্ষ তাঁকে নিষিদ্ধ করে।
বিভিন্ন ধরনের ঘটনা তাঁর দীর্ঘ ও বর্ণাঢ্যময় পেশাদারী খেলোয়াড়ী জীবনে বহমান ছিল। ১৮৬৩ সালে নিয়মিত উইকেট-রক্ষক অনুপযোগী পিচে খেলতে অস্বীকৃতি জানালে তিনি উইকেট-রক্ষণে এগিয়ে আসেন। ঐ খেলায় মিডলসেক্সের ইনিংস মাত্র ২০ রানে গুটিয়ে যায়। শুরুতেই সফলতা পান তিনি। এরপর থেকে পরবর্তী ২০ বছর মিডলসেক্স ও সারে দলের উইকেট-রক্ষণের দায়িত্বে ছিলেন।
ক্রিকেট জীবন শেষে পুলি সমসাময়িক অনেক ক্রিকেটারের ন্যায় মারাত্মক আর্থিক সঙ্কটে ভুগতে থাকেন। ল্যাম্বেথের কারখানায় জুয়া ও মদ্যপানের সাথে জড়িয়ে পড়েন।
১৯০৭ সাল পর্যন্ত জীবিত থাকেন। দারিদ্র্যতার কারণে তাঁর দেহাবসান ঘটে।
অন্যদিকে ১৮৭৭ সালে সফরকারী দলীয় সতীর্থরা প্রথম টেস্ট ক্রিকেটারের মর্যাদা লাভ করেন। তাঁর ভাই ফ্রেডরিক পুলি প্রথম-শ্রেণীর ক্রিকেটে অংশ নিয়েছেন।
মাদারগঞ্জ পৌরসভা
মাদারগঞ্জ পৌরসভা বাংলাদেশের জামালপুর জেলার অন্তর্গত একটি পৌরসভা।
এই পৌরসভাটি মাদারগঞ্জ উপজেলায় অবস্থিত।এর উত্তরে ইসলামপুর উপজেলা ও মেলান্দহ উপজেলা, দক্ষিণে সরিষাবাড়ি উপজেলা ,পূর্বে মেলান্দহ উপজেলা ও জামালপুর সদর উপজেলা এবং পশ্চিমে বগুড়া জেলা অবস্থিত।
মাদারগঞ্জ পৌরসভা ২১ ডিসেম্বর ১৯৯৯ সালে ৯টি ওয়ার্ড নিয়ে গঠিত হয়।
বাংলাদেশের ২০০১ সালের অাদমশুমারি (জনসংখ্যা গণনা) অনুযায়ী মাদারগঞ্জ পৌরসভার জনসংখ্যা ৩০০৭৬ জন।
মাদারগঞ্জ পৌরসভায় উল্লেখযোগ্য শিক্ষা প্রতিষ্ঠান সমূহ-
নিকোলাস হ্যামিল্টন
নিকোলাস হ্যামিল্টন একজন অস্ট্রেলীয় অভিনেতা। তিনি ২০১৭ সালে মুক্তিপ্রাপ্ত মার্কিন অতিপ্রকৃত অধীরতামূলক চলচ্চিত্র "ইট" এ "হেনরি বাওয়ার্স" এবং, ২০১৬ সালে মুক্তিপ্রাপ্ত মার্কিন হাস্যরস দৃশ্যকাব্যমূলক চলচ্চিত্র "ক্যাপ্টেন ফ্যানটাস্টিক" এ "রেলিয়ন" ভূমিকায় অভিনয় করার জন্য পরিচিত।
এছাড়াও হ্যামিল্টন তার ইউটিউব চ্যানেল এবং আরও অন্যান্য অনুষ্ঠানে গান পরিবেশন করেন।
পুরুষকামী, নারীকামী ও উভকামী ব্যক্তিদের তালিকাঃ ড, জ য
"Parent article:" List of gay, lesbian or bisexual people;
"Siblings:"
পৃথিবীজুড়ে বিখ্যাত ব্যক্তি যারা গে, লেসবিয়ান অথবা উভকামী; তাদের নিয়ে এটি একটি আংশিক তালিকা। যেসব বিখ্যাত ব্যক্তিকে নিয়ে গুজব ছড়ানো হয়েছে, তারা সমকামী অথবা উভকামী হতে পারেন; তাদেরকে এখানে অন্তর্ভুক্ত করা হয় নি। 
যৌন অভিমুখিতার ঐতিহাসিক পাঠ এবং সংজ্ঞা সময়ে সময়ে পরিবর্তিত হয়েছে। উদাহরণস্বরুপ; ২০ শতকের মধ্যভাগের পুর্ব পর্যন্ত "গে" শব্দটি যৌন অভিমুখিতাকে ব্যাখ্যা করতে ব্যবহৃত হয় নি। ১৯ শতকের মধ্যভাগে বিভিন্ন ধরনের শ্রেণিবিন্যাস করে যৌন অভিমুখিতাকে বর্ণনা করা হত এবং গবেষকরা কখনো কখনো একে নেতিবাচক বা বিচ্যুত (divergent) করে দেওয়া অর্থেই ব্যবহার করতেন। বেশকিছু গবেষণা থেকে দেখানো হয়েছে, যৌন অভিমুখিতা নিয়ে যতগুলো গবেষণা হয়েছে, তার বেশিরভাগই যৌন অভিমুখিতাকে সংজ্ঞায়িত করতে ব্যর্থ হয়েছে; ফলে বিভিন্ন ধরনের ভিন্ন ভিন্ন গবেষণালব্ধ ফলাফলের মধ্যে সামঞ্জস্য তৈরীতে তা ব্যর্থ হয়েছে।
পাশ্চাত্যের মানুষদের যাদের এ তালিকায় অন্তর্ভুক্ত করা হয়েছে; তাদের সমকামিতার প্রতি সামাজিক দৃষ্টিভঙ্গী প্রতিভাত হয়েছে। পিউ রিসার্চ সেন্টারের' ২০০৩ সালের গ্লোবাল এটিটিউড পরিসংখ্যান থেকে দেখা গিয়েছে; "আফ্রিকা এবং মধ্যপ্রাচ্যের মানুষরা কঠোরভাবে সমকামী বিরুদ্ধ। কিন্তু ল্যাটিন আমেরিকার বেশিরভাগ অংশ, যেমনঃ মেক্সিকো, আর্জেন্টিনা, বলিভিয়া এবং ব্রাজিলের মত দেশগুলোতে সমকামিতার প্রতি উচ্চহারে সহানুভুতিশীল অবস্থা দেখা যায়। ইউরোপের পশ্চিম এবং পুর্বে এই ইস্যুতে বিভক্ত। প্রত্যেক পশ্চিমা ইউরোপের বেশিরভাগই জরিপে মত দিয়েছে, সমকামিতামে সামাজিকভাবে স্বীকার করে নিতে হবে। যখন বেশিরভাগ রাশিয়ান, পোল এবং ইউক্রেনীয়রা এর বিরুদ্ধে মত দিয়েছে। মার্কিনীরাও বিভক্ত- অল্প একটু বেশি মার্কিনী (৫১ শতাংশ) বিশ্বাস করে সমকামিতা স্বীকার করে নেওয়া উচিত এবং ৪২ শতাংশ মনে করে এর বিরোধিতা করা উচিত।"
খুবানি
খুবানি এক প্রকার ফল। এর গাছের নাম খুবানি গাছ। এটি "Prunus" প্রজাতির উদ্ভিদ।
খুবানিতে প্রচুর অ্যান্টিঅক্সিডেন্ট, লৌহ ও কপার রয়েছে।
এর উপকারীতাগুলো হলোঃ
খুবানির বহুবিধ ব্যবহার রয়েছে; যেমনঃ
তুরস্ক পৃথিবীর সর্বাধিক অ্যাপ্রিকট উৎপাদনকারী দেশ। এরপরেই ইরান এবং আর্মেনিয়ার অবস্থান।
মার্ক আলেগ্রে
মার্ক আলেগ্রে () (২২ ডিসেম্বর ১৯০০- ৩ নভেম্বর ১৯৭৩) একজন ফরাসি চিত্রনাট্যকার, আলোকচিত্রশিল্পী এবং চলচ্চিত্র পরিচালক।
তিনি সুইজারল্যাণ্ডের বাসেল-ষ্টাট-এর বাসেল শহরে জন্মগ্রহণ করেন। তিনি ইভ আলেগ্রের বড় ভাই ছিলেন। মার্ক আইনজীবী হওয়ার জন্য অধ্যয়ন করেছিলেন।
মার্ক আলেগ্রে মিশেল মরগান, জঁ-পল বেলমোঁদো, রেমু, জেরার ফিলিপ, দানিয়েল দোলর্ম, লুই জুরদঁ, এবং রোজে ভাদিমের সহকারী পরিচালকের সহযোগিতায় বিখ্যাত হয়ে উঠেন, তিনি ১৯৭৩ সালে মৃত্যবরণ করেন। তার মৃতদেহ ফ্রান্সের ভের্সাই শহরে সিমতিয়ের দে গনার সমাধিস্থলে শায়িত আছে।
শেখ রেয়াজউদ্দীন আহমদ
কাজী শেখ রেয়াজউদ্দীন আহমদ (১৮৮২ - ১৯৭২) হলেন বাংলাদেশের একজন প্রখ্যাত সাহিত্যিক ও সমাজ সেবক। তিনি বাংলা একাডেমির একজন “সন্মানিত ফেলো” ছিলেন।
শেখ রেয়াজউদ্দীন আহমদ ১৮৮২ সালে লালমনিরহাট জেলার কালীগঞ্জ উপজেলার দলগ্রাম ইউনিয়নের শ্রীখাতা গ্রামে জন্মগ্রহণ করেন।
তিনি তুষভান্ডার এম-ই স্কুলে শিক্ষকতা করতেন। পরবর্তীতে তিনি দলগ্রাম দ্বি-মুখী উচ্চ বিদ্যালয় প্রতিষ্ঠা করে সেখানেও শিক্ষকতা করেন।
রেয়াজউদ্দীন ১৯৭২ সালে মৃত্যুবরণ করেন।
তার বিখ্যাত সাহিত্য-কর্ম হলো “আরব জাতির ইতিহাস”, যা মূলতঃ 'হিস্ট্রি অব সারাসিনস'-এর বঙ্গানুবাদ।
সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।
এক্সেল এবং এইগিল এক্সগিল
এক্সেল এক্সগিল (৩ এএপ্রিল ১৯৯৫– ২৯ অক্টোবর ২০১১) এবং এইজিল এক্সগিল (Eigil Axgil) (২৪ এপ্রিল ১৯২২- ২২ সেপ্টেম্বর ১৯৯৫) হচ্ছেন ড্যানিশ সমকামী আন্দোলনকর্মী এবং বহুসময় ধরে জুটিবদ্ধ দম্পতি। তারাই ১৯৮৯ সালে ডেনমার্কে সমকামী দম্পত বৈধতা পাবার পর প্রথম সমকামী নিবন্ধিত দম্পতি হিসেবে আত্মপ্রকাশ করেন। তারা দুইজনই নিজেদের নামের শেষাংশে এক্সগিল হিসেবে সংযোজন করেন।
এক্সেল জন্মেছেন এক্সেল লুনদাহল-ম্যাডসেন নামে এবং এইজিন জন্মেছিলেন এইগিল এসকিলদসেন নামে। উভয়েই যুক্তরাজ্যের ১৯৪৮ সালের মানবাধিকার অধিকার ঘোষণায় অনুপ্রাণিত হন। একত্রে এবং আরো কিছু বন্ধুরা মিলে প্রতিষ্ঠা করেন "এফ-৪৮" বা "Forbundet af 1948 (১৯৪৮ এর সংগঠন)"; যা ডেনমার্কের প্রথম পুরুষকামী অধিকার সংগঠন। ১৯৫১ তে এফ-৪৮ এর সদস্য গিয়ে দাড়ায় ১৩৩৯ এ এবং তার শাখা সুইডেন এবং নরওয়েতে ছড়িয়ে পরে। ১৯৮৫ সালে এফ-৪৮ ড্যানিস জাতীয় সংগঠন অব গে এন্ড লেসবিয়ান ("Landsforeningen for Bøsser og Lesbiske, Forbundet af 1948" or "LBL") হয়। এই দম্পতি "ভেনেন (বন্ধু)" নামে একটি সাময়িকী প্রকাশ করা শুরু করেন।
১৯৮৯ সালে ডেনমার্ক বিশ্বে প্রথম দেশ হিসেবে সমলিঙ্গের সঙ্গী থাকার বিষয়টিকে স্বীকৃতি দেয়। এটি বিপরীত লিঙ্গের মানুষরা যে বিবাহ করেন; তার সমমর্যাদার না হলেও কাছাকাছি। ১৯৮৯ সালের ১ অক্টোবর এক্সগিল এবং অন্য আরো দশজন দম্পতি কোপেনহেগেনের মেয়র টম এহেলবার্গের তত্বাবধানে সিটি হলে বিবাহ করেন। যা; সেসময়ের সকল গণমাধ্যম শিরোনাম করেছিল। এক্সগিল রা ৪০ বছর ধরে দম্পতি ছিলেন। ২০১৩ সালে, এক্সেল এক্সগিল ইকুয়েলিটি ফোরাম হিসেবে নামান্বিত হন।
এইগিল এক্সগিল ৭৩ বছর বয়সে ১৯৯৫ সালের ২২ সেপ্টেম্বর মৃত্যুবরণ করেন।
এক্সেল এক্সগিল ২০১১ সালের ২৯ অক্টোবর ৯৬ বছর বয়সে মৃত্যুবরণ করেন।
টনি আয়ারস
টনি আয়রিস (Tony Ayres) (জন্ম ১৬ জুলাই ১৯৬১) হচ্ছেন একজন পর্তুগিজ-ম্যাকাউ বংশোদ্ভুত অস্ট্রেলিয়ান টেলিভিশনের অনুষ্ঠানসঞ্চালক, চিত্রনির্মাতা, পরিচালক। তিনি তার চলচ্চিত্র "ওয়াকিং অন ওয়াটার" এবং "দ্য হোম সং স্টোরিজ" এর জন্য বিখ্যাত। একইসাথে টিভিতে "দ্য স্ল্যাপ" কিশোরদের জন্য দুঃসাহসি মুলক অনুষ্ঠান "নাউহিয়ার বয়েজ" এর জন্যও বিখ্যাত।
১৯৬১ সালের ১৬ জুলাই আয়ারস জন্মগ্রহণ করেন। ১৯৬৪ সালে তার মা অস্ট্রেলীয় নাবিককে বিয়ে করেন এবং পরিবারসহ পশ্চিম অস্ট্রেলিয়ার পেথেতে স্থানান্তরিত হন।
১৯৭২ সালে, যখন আয়ারস ১১ বছর বয়সে পদার্পন করেন, তার মা আত্মহত্যা করেন। তিনি ছিলেন নাইটক্লাব সংগীতশিল্পী।
আয়ারসের সৎপিতা, তার মায়ের মৃত্যুর ৩ বছর পর এবং পুনরায় বিবাহ করার ২ দিন পুর্বে মারা যান।
আয়ারস আলোকশিল্পের উপর ক্যানবেরার অস্ট্রেলিয়ার জাতীয় বিশ্ববিদ্যালয়ে পড়াশুনা করেন। তারপর তিনি ভিক্টোরিয়ার মেলবোর্নে সোয়ানবার্ন ফিল্ম এবং টেলিভিশন স্কুলে চলচ্চিত্র এবং ভিডিওর উপর স্নাতকোত্তর সম্পন্ন করে।
বৈশিষ্ট্যমুলক চলচ্চিত্রে আয়ারস প্রথম ছবি "ওয়াকিং অন ওয়াটার" ২০০২ সালে বার্লিন আন্তর্জাতিক চলচ্চিত্র ফেস্টিভালে টেডি পদক পায় এবং ৫ টি এফয়াই পদক জিতে। তার দ্বিতীয় ছবি "দ্য হোম সং স্টোরিজ", বার্লিন আন্তর্জাতিক ফেস্টিভেলে মনোনয়ন পায়; এবং ২৪ টি অস্ট্রেলীয় ও আন্তর্জাতিক পুরস্কার জিতে নেয়।
আয়ারস অনুষ্ঠান সঞ্চালক এবং "দ্য স্ল্যাপের" পরিচালক ছিলেন। এটিও পাচঁটি এএসিটিএ পদক পেয়েছে এবং বাফটাতে ও আন্তর্জাতিক এমিতে মনোনীত হয়েছে। তিনি কৌতুক অনুষ্ঠান "বোগান প্রাইডে" রেভেল উইলসনের সাথে প্রযোজনা করেছিলেন। টেলিফিল্ম "সেভড" পরিচালনা করেছিলেন। আয়ারস অনুষ্ঠান সঞ্চালনা করেছিলেন "নাউহিয়ার বয়েজের" এবং "ওল্ড স্কুল" ও "ডেভিল'স প্ল্যেগ্রাউন্ডের" নির্বাহী পরিচালক ছিলেন।
তিনি আত্মস্বীকৃত পুরুষ সমকামী।
লেখক:
Director:
Showrunner:
টনি আয়ারস "কাট স্নেকের" (Cut Snake) জন্য ২০১৫ সালে শ্রেষ্ঠ বেয় আন্তর্জাতিক চলচ্চিত্র ফেস্টিভালে শ্রেষ্ঠ নাট্য পদক লাভ করেন।
ডাক সংক্রান্তি
ডাক সংক্রান্তি হল হিন্দু বর্ষপঞ্জী অনুযায়ী আশ্বিন মাসের শেষ দিনে সমগ্র রাঢ়-বাংলার গ্রামীন হিন্দু কৃষক সমাজের পালনীয় একটি লৌকিক উৎসব। এই সময় ধান্যক্ষেত্রে ফুল ধরা সবুজ ধানগাছকে গর্ভিণীজ্ঞানে পূজা করা হয় এবং সম্পদের অধিষ্ঠাত্রী লক্ষ্মীদেবীর আরাধনা করা হয়। তাছাড়া, বিভিন্ন অনুষ্ঠান-আয়োজনের মাধ্যমে কিংবদন্তির 'ডাক পুরুষ'-এর আশীর্বাদ লাভ করার কামনা করা হয়। পশ্চিমবঙ্গের নদিয়া, উত্তর ও দক্ষিণ চব্বিশ পরগনা, হাওড়া, হুগলি, বর্ধমান, বাঁকুড়া, বীরভূম, মেদিনীপুর এমনকি উড়িষ্যাতেও 'ডাক সংক্রান্তি' পালিত হয়। তবে স্থানভেদে উৎসবের দিনটির হেরফের ঘটে।
বঙ্গীয় কৃষক সমাজের কিংবদন্তি অনুযায়ী, দূর অতীতে বাংলায় এক বলবীর্যবান ও মন্ত্রৌষধি জ্ঞানী মহাপুরুষ জন্মেছিলেন। তিনি প্রতিবছর আশ্বিন মাসের সংক্রান্তির আগের রাতে নির্দিষ্ট শুভলগ্নে লাঠি ও জ্বলন্ত মশাল হাতে বীরত্বব্যঞ্জক ভঙ্গিতে ভয়ঙ্কর শব্দ করতে করতে বিধাতাপুরুষের কাছে যেতেন এবং তাঁর কাছে পার্থিব মানুষদের শারীরিক ও সাংসারিক দুঃখের বিষয়গুলি ব্যক্ত করে সেসব দুঃখ থেকে পরিত্রাণের উপদেশ ও আশীর্বাদ মর্ত্যধামে নিয়ে আসতেন। পৃথিবীর মানুষের সংবাদ নিয়ে স্বর্গধামে গমন করতেন বলেই তার নাম 'ডাক পুরুষ'। আবার অন্যমতে, আশ্বিন-সংক্রান্তির পূর্বরাত্রে নির্দিষ্ট সময়ে পল্লীবাসীকে ডেকে উন্মুক্ত প্রান্তরে নিয়ে গিয়ে শারীরিক কসরত বা ব্যায়াম এবং মন্ত্রৌষধির শিক্ষা দিতেন। অনেক পণ্ডিতের মতে, এই ডাকপুরুষ পূর্ববঙ্গের মানুষ ছিলেন।
ডাকপুরুষের কিংবদন্তির স্মৃতিকে জিইয়ে রাখতে এখনও রাঢ়-বঙ্গের কোন কোন অঞ্চলের যুবকরা বছরের ঐদিন মাঠে গিয়ে সারারাত কুস্তি, লাঠিখেলা, মশাল জ্বালানো প্রভৃতি ক্রীড়া-কৌতুক করে থাকেন এবং রাতশেষে নদী বা পুকুরে স্নান করে পাত্রভরে 'ডাক জল' নিয়ে বাড়িতে আসেন। কৃষক পরিবারের প্রত্যেকে নিমপাতা ও তালশাঁস খেয়ে ঐ জল পান করেন। তাঁদের বিশ্বাস, এটিই হল ডাকপুরুষের আদেশ বা বাণী এবং এতে সারাবছর তাঁদের শরীরস্বাস্থ্য ভালো থাকবে।
ডাক-সংক্রান্তির দিন অনেক জায়গায় ধান্যক্ষেত্রে লৌকিক দেবী 'গাড়সে ষষ্ঠী'র পূজা করা হয় এবং ভোরবেলা 'ধানে ডাক' দেওয়া হয়। ঐদিন সমস্ত কৃষিকাজ বন্ধ থাকে। উৎসবের তিন-চার দিন আগে থেকে বাছাই করা শুকনো পাটকাঠি আঁটি বেঁধে রাখা হয়। উৎসবের পূর্বরাত্রে মশাল জ্বেলে গ্রামের কৃষকরা ঘুরে বেড়ায় এবং 'ওহো ওহো' শব্দ করে আনন্দ প্রকাশ করে। সকালে প্রজ্জ্বলিত মশালের শেষাংশ একত্র করে বৃহৎ অগ্নিকুণ্ড সৃষ্টি করে গা-হাত-পা-মুখ গরম করে। ভোরবেলা অল্পবয়সী ছেলেরা বাঁশের লাঠি হাতে নিয়ে কুলো পিটিয়ে নিম্নোক্ত ছড়া আবৃত্তি করে গোটা গ্রামকে জাগিয়ে তোলে —
"আশ্বিন যায় কার্তিক আসে
মা লক্ষ্মী গর্ভে বসে
আমন ধানের সার বসে।
এপারের পোকামাকড় ওপারেতে যায়
ওপারের শিয়াল কুকুরে ধরে ধরে খায়।
হোঃ হো হো—।"
উৎসবের দিন কৃষকবধূরা ঘরে ঘরে নতুন আউশ ধানের তণ্ডুলের গুড়োর সাথে নারকেল ও গুড় দিয়ে পিঠে তৈরি করে আত্মীয়বর্গের সঙ্গে আনন্দোৎসব পালন করেন।
পশ্চিমবঙ্গের বীরভূম অঞ্চলে কার্তিক মাসের শেষদিনে 'ডাক সংক্রান্তি' উদযাপিত হয়। এদিন স্থানীয় অধিবাসীরা ধানগাছের কাছে গিয়ে বলেন— 'ধান ফুলো, ধান ফুলো—'। বাঁকুড়াতে কার্তিক সংক্রান্তিকে 'মাথান ষষ্ঠী'ও বলা হয়। মেদিনীপুর অঞ্চলে ঐদিন ধানক্ষেতে শরকাঠি পোঁতার সময় কৃষকরা ছড়া বলেন—
"অন্ সরষে শশার নাড়ি
যারে পোকা ধানকে ছাড়ি
এখানে আছে খুদমালিকা
এখানে আছে ওল
মহাদেবের ধ্যান করে বলরে হরিবোল।"
এ্যাসি আজার
আসি আযার (Assi Azar); (১০ জুন ১৯৭৯ তে জন্মগ্রহণ) একজন ইসরায়েলী টিভি ব্যক্তিত্ব। তিনি ২০১৫ পর্যন্ত এরেজ তালের সাথে "বিগ ব্রাদার-ইসরায়েলের" সহ উপস্থাপক ছিলেন। রোতেম সেলার সাথে "দ্য নেক্সট স্টার" সঞ্চালনা করেছেন।
আযার ইসরায়েলের হলনে জন্মগ্রহণ করেন। তিনি বুকহারান ইহুদী এবং ইয়েমেনী ইহুদীর বংশোধর।
তার প্রথম অনলাইন টিভি শো ছিল "কিক"। ২০০৪-০৫ এ আযার তরুণদের জন্য অনুষ্ঠান "এক্সিটের" সহ উপস্থাপনা করেন। এরপর তিনি "দ্য শো", "গুড ইভিনিং উইথ গাই পিনস" এবং "" অংশগ্রহণ করেন। ব্যাঙ্গবিদ্রুপাত্মক অনুষ্ঠান "ট্র্যাপড ২৪" এবং "টক টু মাই এজেন্টের" অংশগ্রহণ করেছিলেন।
২০০৫ সালে আযার সমকামী হিসেবে আত্মপরিচয় দেন। এরপর তিনি একটি প্রামাণ্য চিত্র তৈরী করেন, যার নাম "Mom and Dad: I Have Something to Tell You".
২০১৬ সালের ১১ এপ্রিল, আযার বার্সেলোনাতে তার বন্ধু স্পেইনবাসী আলবার্ট এসকোলাকে বিবাহ করেন।
আযার একজন এলজিবিটি অধিকার আন্দোলনের উকিল। ২০০৯ সালে, তিনি "আউট ম্যাগাজিনের" দ্বারা বিশ্বের ১০০ জন প্রভাবশালী সমকামী ব্যক্তিদের তালিকায় উঠে আসেন।
দলগ্রাম ইউনিয়ন
দলগ্রাম ইউনিয়ন বাংলাদেশের লালমনিরহাট জেলার একটি প্রশাসনিক এলাকা।
এই ইউনিয়নটি রংপুর বিভাগের লালমনিরহাট জেলার কালীগঞ্জ উপজেলার অন্তর্গত; যা কালীগঞ্জ উপেজলার মধ্যাংশে পড়েছে।
ভারতে অবস্থিত কূটনৈতিক মিশনের তালিকা
এটি ভারতের কূটনৈতিক মিশনের একটি তালিকা। ভারতের রাজধানী, নয়াদিল্লিতে ১৫১টি দূতাবাস/হাই কমিশন রয়েছে, এবং সাথে ২৫টি কনস্যুলেট এবং ১৮টি অন্যান্য প্রতিনিধিত্বকারী দল রয়েছে। এই তালিকা থেকে অবৈতনিক কনস্যুলেটদের বাদ দেওয়া হয়েছে।
২০১৭ সালের জানুয়ারিতে, ৩৯টি দেশের জন্য ৩৪টি কার্যালয়ে, চানক্যপুরির পরে, ভারতের মন্ত্রীসভা দারকা, দিল্লিকে দ্বিতীয় কূটনৈতিক মিশন হিসেবে অনুমোদন দেয়।
নয়াদিল্লি
নয়াদিল্লি
ভারতের কূটনৈতিক মিশনের তালিকা
এটি ভারতের কূটনৈতিক মিশনসমূহের একটি তালিকা। ভারতের একটি বৃহৎ কূটনৈতিক সম্পর্ক রয়েছে, যা বিশ্বের এবং বিশেষ করে প্রতিবেশী অঞ্চলগুলিতে, যেমন- মধ্য এশিয়া, মধ্য প্রাচ্য, পূর্ব আফ্রিকা, দক্ষিণপূর্ব এশিয়া, এবং বাকি ভারতীয় উপমহাদেশে তার সম্পর্ককে প্রতিফলিত করে। ক্যারিবীয় এবং প্রশান্ত মহাসাগরীয় অঞ্চলে দূরবর্তী প্রত্নতাত্ত্বিক মিশন রয়েছে, যেখানে ঐতিহাসিক ভারতীয় প্রবাসী সম্প্রদায়ের লোক বাস করে।
কমনওয়েলথের সদস্য রাষ্ট্র হিসেবে, অন্যান্য কমনওয়েলথ সদস্য দেশের রাজধানীতে ভারতীয় কূটনৈতিক মিশনগুলি হাই কমিশন নামে পরিচিত। কমনওয়েলথ দেশের অন্যান্য শহরে, ভারত তার কিছু কনস্যুলেটকে "সহকারী হাই কমিশন" বলে ডাকে।
সারাহ অলড্রিজ
সারাহ অল্ড্রিজ� (Sarah Aldridge) আনিদা মার্চেন্টের (Anyda Marchant) ডাক নাম (জানুয়ারী ২৭, ১৯১১- জানুয়ারী ১১, ২০১৬), তিনি ১৯৭৩ সালে নাইয়াদ প্রেসের ১৯৯৫ সালে A&M Books এর সহপ্রতিষ্ঠাতা ছিলেন। তিনি নারী সমকামীদের নিয়ে জনপ্রিয় কথাসাহিত্যের লেখক।
মার্চেন্ট লংওর্থি এবং মুড মার্চেন্টের কন্যা ছিলেন, ছয় বছর বয়সে ওয়াশিংটন ডিসিতে স্থানান্তরিত হন
ওয়াশিংটন ডিসি জাতীয় বিশ্ববিদ্যালয় থেকে ১৯৩৩ সালে আইনে স্থাতক করার পর, চর্চা করার জন্য ভার্জিনিয়া এবং ওয়াশিংটন ডিসিতে ভর্তি হন।
বারে প্রথম মহিলা হিসেবে তিনি পাস করেন। ১৯৭২ এর আগ পর্যন্ত ১৮ বছর ধরে তিনি ওয়ার্ল্ড ব্যাংকের এটর্নী হিসেবে লিগাল ডিপার্টমেন্টে দায়িত্ব পালন করেন।
সারাহ অল্ড্রিজ, বিভিন্ন সাহিত্যমুলক রচনা সৃষ্টি করেছেন। তার প্রথম কাজ ছিল একটি ছোট গল্প, যা "দ্য ল্যাডারে" প্রকাশিত হয়। তার চৌদ্দটি নারী সমকামী ভিত্তিক উপন্যাস প্রকাশিত হয়। এদেএ মধ্যে আছে, "অল ট্রু লাভারস", "টটি", "অ্যা ফ্লাইট অব এঞ্জেলস", "দ্য লেইট কামার" এবং "দ্য নেস্টিং প্লেস"।
আলড্রিজ মুরিয়াল ইনেজ ক্রফোর্ডের (Muriel Inez Crawford) (২১ এপ্রিল, ১৯১৪- ৭ জুন ২০০৬) সাথে ১৯৪৭ সালে দেখা করেন। এই দম্পতি আল্ড্রিজের মৃত্যুর আগ পর্যন্ত ৫৭ বছর ধরে একত্রে ছিলেন।
আল্ড্রিজ ২০০৬ সালের ১১ জানুয়ারী রিহবথ বীচে তার নিজের বাসায় মারা যান। মৃত্যুকালে তার বয়স হয়েছিল ৯৪ বছর। তিনি ২০০৭ সালে মরণোত্তর গোল্ডেম ক্রাউন লিটারেরী সোসাইটি ট্রেইলব্লাজার এওয়ার্ডে ভুষিত হন।
তার প্রথম উপন্যাস "দ্য লেইটকামার" ২০০৯ সালে এ&এম বুকস দ্বারা পুনমুদ্রিত হয়। তার বইটি ২০০৯ সালে ডিজিটাল ফরম্যাটে প্রকাশিত হয়।